MATEO 5 AKP - Gɔ Yesu ɔnya maturi gbodzoo ma nsiai wũ - Bible Search\nYesu Ɔte Ara I Kube Iso\n1Gɔ Yesu ɔnya maturi gbodzoo ma nsiai wũ ne, ɔya ɔsɛ ɔ̃asɛ i kabemi iso fiɛ ɔ̃ marasuãdze ɔba maasɛ wũ i kɔrɛ. 2Ne ɔte ma ara ɔɣɛ sɔ,\n3“So si siɣɔ mma nɣe sɔ mawɛrɛba maɖe i Ɣaa itsue ame.\nAlasɔ ma ɔkpɛ nɖe Ɣaa sigarakaɖekɔ̃.\n4So si siɣɔ mma nto mamararã so\nala ma i Ɣaa aatui kɔrɔ̃ i kagbegbe ne.\n5So si siɣɔ mma lobɔ so karɔ̃,\nalasɔ ma loaɖe kayiiso ara ne.\n6So si siɣɔ mma anɔ lorɛtɛ i Ɣaa kuɖɔɛ ibara iso,\nala Ɣaa to ɔ̃abara ma kuɖɔɛ ɔtã ma.\n7So si siɣɔ mma nsɛ manyɔ maturi nnya,\nala ma i Ɣaa aanyɔ nnya ne.\n8So si siɣɔ mma situ ame lokpa,\nala ma loanya Ɣaa ne.\n9So si siɣɔ mma nsɛ maledza manyii ndɛ̃,\nala ma i Ɣaa aakpere sɔ ɔ̃ mabi ne.\n10So si siɣɔ mma kama i maturi sɛ mati ala Ɣaa kuɖɔɛ ibara ɔso,\nala ma ɔkpɛ nɖe Ɣaa sigarakaɖekɔ̃ ne.\n11“So si siɣɔ mi si maturi to matia mi, mati mi kama maɣɛ ara nyanyarĩa wa nɖe mila i mi iso alasɔ miɖe wũ masiaidze ɔso. 12So si siɣɔ mi, mina isoɣɔ alasɔ Ɣaa to ɔ̃atã mi kuso siare i kato. Ngbɔ makpɛ̃gu Ɣaa kanyamaɖidze ma loɖe mi katɔ̃ ne.\nYesu Masiaidze Se Lɛ Mma Gu Ikpawaĩ.\n13“Mi nse lɛ mma mitã maturi ɔɖuɖu, ɣɛɛ si mma ɔyu me ɔmɛrɛ̃ ne, maisibawo ɔri kuwɛ̃ iso ɔki ɔpia me ɔmɛrɛ̃. Misiina kusia kukuwɛ̃ iɖo sɔ maasu me mawiri maturi ɔsɛ me iso.\n14“Mi nɖe ikpawaĩ mitã kayiiso ɔɖuɖu. Ɔmagɛ̃ gɔ matsue masia i kube iso ne, ɔ̃ibawo ɔwɛrɛ. 15Kuwɛ̃ iisɛ ɔtsue ɔkaniɛ ɔsu kapoi ɔfu iso, ɣɛɛ ɔ̃atara ɔsia i kakɔlɛkɔ̃ sɔ ɔ̃asa ɔtã ɔbiara. 16Ngbɔ ame i mi sikaniɛ si sisa sitã maturi sɔ maanya mi kurabarara sɛɛ fiɛ maale mi Ɔse gɔ i kato ne.\nYesu Ara Ite I Mmara Iso.\n17“Loiba lotindza Mose mmara gu Ɣaa kanyamaɖidze ara ite ɖuɖuuɖu, ɣɛɛ loba sɔ si wã ibiara aba i ne ame. 18Gbagbaã nto loɣere mi sɔ ayi kumɛgɔ i kato gu karɔ̃ se ne, mmara katotoi ɣee kakpoi kukawɛ̃ iibakpase kabɔrɛ gbɔgbɔɔgbɔ ibiara ɔba i ne ame. 19Ne ɔso ɔbiara gɔ loatu mmara kosoi tsɔra fiɛ ɔ̃ate mamama sɔ mabara ngbɔ ne, maakpere wũ ɔtsɔra i Ɣaa sigarakaɖekɔ̃. Ngbɔ ame i ɔbiara gɔ loabara i mmara mɛgbe iso fiɛ ɔ̃ate maturi mama sɔ mabara i me iso ne, maakpere wũ sɔ ɔsiare i Ɣaa sigarakaɖekɔ̃. 20Ne ɔso nto loɣere mi sɔ miibawo Ɣaa sigarakaɖekɔ̃ ame ɔbo si mi Ɣaa kuɖɔɛ iso ibara iikɔlɛ iɖo mmara matedze gu ma Farisise ɔkpɛ.\nYesu Ɔte Ara I Sikpã Ina Iso.\n21“Ɔwiɔ ne, minɔ maɣɛ sɔ, ‘Daaɖoe ɔturi.’ Ngɔ loɖoe ɔturi ne, ɔkote ɔtã atɔ̃me iɣɛgu. 22Ɣɛɛ nto loɣere mi sɔ ngɔ lonagu ɔ̃ ɔnyii sikpã ne, ɔkote ɔtã atɔ̃me iɣɛgu. Ngɔ loaɣere ɔ̃ ɔnyiibi sɔ, ‘Ailɛ atã kuira’ ne, makpakpa aaɣɛgu wũ atɔ̃me. Fiɛ ngɔ loakpere ɔ̃ ɔnyiibi sɔ, ‘Bɔi aɖe’ ne, ɔkote ɔtã Ɣaa kutsue ikpadzɛ̃ itɔkpe ame ikɛlɛ. 23Ne ɔso si asu karatã ato abɔ Ɣaa isɔrɛkasege iso fiɛ anyigi i mmɔ sɔ irere pia i fɔ ɔnyii ɔtu ame i fɔ iso ne, 24nyua fɔ karatã sɛ i isɔrɛkasegetɔ̃ si akpese akɛlɛ mi gu fɔ ɔnyii si misɛ miafere kanya ndu fiɛ aaba aasu fɔ karatã atã Ɣaa.\n25“Si atsue sɔ fɔ ɔnyii to ɔbie sɔ ɔ̃abara-ɔ itɔ̃me ne, nyɔ sɔ miaɣɛ mirara so fiɛ miabo atɔ̃mekaɣɛkɔ̃. Si iiɖe ngbɔ ne, fɔ gu ngɔ lona itɔ̃me to ɔ̃aɖi-ɔ ɔtã atɔ̃meɣɛdze fiɛ atɔ̃meɣɛdze ana aasu-ɔ ɔtã madzuɛ̃se mapia-ɔ i iyo. 26Gbaã nto loɣere-ɔ sɔ ato aawe i iyo karɛkɔ̃ gbɔgbɔɔgbɔ ɔwi gɔ atã kuso gɔ ato kapɛrɛ tsɔra aro.\nAra Ite I Asɔrɔ̃ra Iso.\n27“Misɛ minɔ maɣɛ sɔ, ‘Marã gu mare si madaaɖe asɔrɔ̃.’ 28Ɣɛɛ nto loɣere mi sɔ si anyɔ ɔrɔ̃go fiɛ ɔkpɛ̃-ɔ ɔkã sɔ aasiai wũ ne, ɔɔsiai wũ koko i fɔ ɔtu ame. 29Ne ɔso si fɔ kuɖearɔ̃ inɔmi sɛ itã abara ikpi ne, were ne ɖi pɛyu. Alasɔ si fɔ sosina kakɔi kawɛ̃ ɔkpɛti ne, ilɛ iɖo sɔ Ɣaa asu fɔ kuturidziri ɔɖuɖu ɔpia i itɔkpe nɛ loisɛ inyi ame. 30Fiɛ si fɔ kuɖearɔ̃ nsɛ kutã abara ikpi ne, tu kɔ̃ pɛyu. Ilɛ iɖo sɔ fɔ iso kakɔi kawɛ̃ aakpɛti iɖo sɔ Ɣaa asu fɔ kuturidziri ɔɖuɖu ɔfuĩdza ɔpia i itɔkpe nɛ loisɛ inyi ame.\nYesu Ɔte Ara I Marã Gu Mare Isɛ̃so Iso.\n31“Masɛ maɣɛ sɔ, ‘Ɔrɛrɛ̃ gɔ losɛ̃ ɔ̃ ɔre si ɔtã wũ ɔko gɔ loate sɔ ɔ̃ɔsɛ̃ ɔ̃ ɔre.’ 32Ɣɛɛ nto loɣere mi sɔ, ɔrɛrɛ̃ ɔrere gɔ loasɛ̃ ɔ̃ ɔre fiɛ iiɖe kama i ɔrɔ̃go ɔfe wũ ne, ɔtã ɔrɔ̃go ɔbara asɔrɔ̃ iɖe ikpi si ɔyiri ɔrɛrɛ̃ mama, fiɛ ngɔ loayiri ɔrɔ̃go gɔ masɛ̃ mmɔ ana ɔbara asɔrɔ̃ iɖe ikpi.\nYesu Ɔte Ara I Ara Itarĩgu Iso\n33“Ɔwiɔ ne minɔ masɛ maɣɛ ana sɔ, ‘Daatu ndamu, Ɣɛɛ bara i nnɛ aɣɛ sɔ aabara atã Ɣaa iso.’ 34Ɣɛɛ mme nto loɣere mi kiniɔ sɔ daatarĩgu kuira ɖuɖuuɖu si ato akã ndamu. Daatarĩgu kato ala mmɔ nɖe Ɣaa sigaraiyara ne. 35Daatarĩgu karɔ̃ ala mmɔ nɖe Ɣaa ngba kasiakɔ̃ ne. Daatarĩgu Yerusalem ana ala Magara ɔɖuɖu Igara Ɔmagɛ̃ ɔɖe. 36Daatarĩgu fɔ iti ala aibawo fɔ ɔwɛrɛ̃ ɔwɛ̃ ɔbara kpinakpina ɣee futututu. 37Si nnɛ mato maɣɛ pia i ne ame ne, tɔrã kere sɔ aĩ, fiɛ si ina i ne ame ne, ɣɛ kere sɔ ooɣo. Si irere ka ibua i nnɛgbe iso ne, Tsirise kɔrɛ ibɔrɛ.\nYesu Ɔte Ara Ikpi Ibara Itikuso Iso.\n38“Minɔ masɛ maɣɛ sɔ, ‘Si abiɛ fɔ ɔlaa inɔmi ne, maabiɛ fɔ ire, fiɛ si akpa fɔ ɔlaa inyɛ ne, maakpa fɔ ire fɔ wũ.’ 39Ɣɛɛ kiniɔ ne, nto loɣere mi sɔ, daabara fɔ ɔlaa ikpi nɛ ɔbara-ɔ atikuso. Si ɔrere ɔpɛ-ɔ ɔrɔ̃ta i kuɖearɔ̃ kutsueti ne, finikira kunyɔare tã wũ si ɔpɛ. 40Si ɔrere ɔbara-ɔ itɔ̃me sɔ si ɔfɔ fɔ awu wa apia asɛ karɔ̃ ne, ɖi nwa apia asia kato ana tã wũ. 41Ngbɔ ame si kpakpɛ̃dze ɔmɔɛ̃-ɔ sikitii sɔ soregu wũ ɔ̃ ato si asɛ igu iwɛ̃ ne, sɛgu wũ agu anyɔ. 42Si ɔturi ɔkarɛ-ɔ ira ne, tã wũ, fiɛ si ɔrere ɔba sɔ ɔba ɔnyɛ ira i fɔ kɔrɛ ne, nyɛ tã wũ.\nYesu Ɔte Ara I Matsirise Iɖɔɛ Iso.\n43“Misɛ minɔ maɣɛ sɔ, ‘Ɖɔɛ mma nto maɖɔɛ-ɔ si atsiri mma lotsiri-ɔ.’ 44Ɣɛɛ kiniɔ ne, nto loɣere mi sɔ miɖɔɛ mma lotsiri mi si mikparama kayi i mma nto mati mi kama iti 45si miakpese mi Ɔse gɔ i kato mabi. Alasɔ ɔ̃ nsɛ ɔtã kuɣɛ̃ ɔbɔrɛ kutã maturi sɛɛ gu malalaa ɔɖuɖu fiɛ ɔsɛ ɔtã kado ɔpɛ ɔtã maturi bɔlɔlɔa gu maturi nyanyarĩa. 46Si misɛ miɖɔɛ mma nsɛ maɖɔɛ mi ɔnɔwɛ̃ ne, be kuso miafɔ i Ɣaa kɔrɛ? Ma lampofɔdze ma wũ masɛ mabara ngbɔ. 47Fiɛ si fɔ malaa ɔnɔwɛ̃ asɛ aya ne, mme siba ipɛ aba gɔ mma loiɖe mafɔɖedze ma wũ masɛ mabara ngbɔ? 48Ne ɔso milɛ miwiri lɛ kumɛgɔ i mi Ɔse gɔ i kato lɛ ɔwiri.


Ele Be Ðevi Nasrɔ̃—Ale Si Wòaɖe Nɔnɔme Nyuiwo Afia\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Aymara Azerbaijani Azerbaijani (Cyrillic) Baoule Bassa (Cameroon) Belize Kriol Bengali Bislama Boulou Brazil Tokunɔgbe Bulgarian Cambodian Catalan Cebuano Changana (Mozambique) Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chol Cibemba Cinyanja Colombia Tokunɔgbe Croatian Cuba Tokunɔgbe Czech Danish Douala Drehu Dutch Efik Estonian Eŋlisi Eʋegbe Fijian Finnish Franse Garifuna Georgian German Germany Tokunɔgbe Greek Greenlandic Gujarati Gun Haitian Creole Hebrew Hiligaynon Hindi Hiri Motu Hmong (Ɣi) Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesian Italian Italy Tokunɔgbe Japan Tokunɔgbe Japanese Kannada Kazakh Kekchi Kikaonde Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Latvian Lingala Lithuanian Lomwe Low German Luganda Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mbunda Mexico Tokunɔgbe Mongolian Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele (Zimbabwe) Nepali Ngangela Norwegian Nyaneka Nyungwe Otetela Pangasinan Papiamento (Aruba) Papiamento (Curaçao) Persian Poland Tokunɔgbe Polish Portuguese Portuguese (Portugal) Punjabi Quebec Tokunɔgbe Quechua (Bolivia) Quichua (Chimborazo) Quichua (Imbabura) Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spain Tokunɔgbe Spanish Sunda Swahili Swahili (Congo) Swedish Tagalog Tamil Tarascan Tatar Telugu Tetun Dili Thai Tigrinya Tlapanec Tok Pisin Tshiluba Tshwa Tsonga Turkish Tuvaluan Twi Tzeltal Tzotzil Ukrainian Uzbek Uzbek (Roman) Venezuela Tokunɔgbe Vietnamese Wallisian Waray-Waray Wayuunaiki Welsh Wolaita Xhosa Yoruba Zapotec (Isthmus) Zulu\nNU KAWOE NYE NƆNƆME NYUIWO?\nAme siwo si nɔnɔme nyuiwo le la nya nu si nye nyui kple vɔ̃ nyuie. Nu si nye nyui kple vɔ̃ le wo gome la, menɔa te ɖe nɔnɔme si me wole dzi o. Ke boŋ enɔa te ɖe mɔfiame siwo nu wonɔa agbe ɖo la dzi, ne amewo mele wo kpɔm o gɔ̃ hã.\nNU KA TAE NƆNƆME NYUIWO LE VEVIE?\nÐeviwo sea nya totro gbogbo aɖewo ku ɖe nu si nye nyui kple vɔ̃ ŋu le dze siwo woɖona kple wo hati sukuviwo, ha siwo wosena, film kple television dzi wɔna siwo wokpɔna me. Nu siawo siwo wosena, nana wotɔtɔna le nu si wonya tso nyui kple vɔ̃ ŋu la ŋu.\nEsia nye nyateƒe vevietɔ le woƒe sɔhɛmenɔɣi. Agbalẽ aɖe (Beyond the Big Talk) gblɔ be ɣemaɣie nye “ɣeyiɣi si me wòle be woase egɔme be wo hatiwo kple nyadzɔdzɔgblɔmɔnuwo aƒoe ɖe wo nu be woaxɔ ŋkɔ ale be amewo nalɔ̃ woƒe nya, eye ele be woasrɔ̃ ale si woatso nya me wòawɔ ɖeka kple nu si wonya be enye nyui kple vɔ̃ ɣesiaɣi, ne ema mewɔ ɖeka kple wo xɔlɔ̃wo ƒe didiwo o hã.” Edze ƒãa be ele be woadze hehenana ɖeviwo gɔme hafi woaɖo sɔhɛ me.\nALE SI NÀFIA NƆNƆME NYUIWO VIWÒ\nFia nu si nye nyui kple vɔ̃ ɖevia.\nBIBLIA ƑE MƆFIAME: “Ame tsitsiwo . . . na hehe woƒe nugɔmeseseŋutetewo . . . be woate ŋu ade vovo nyui kple vɔ̃ dome.”—Hebritɔwo 5:14.\nNa nu si nye nyui kple vɔ̃ nadze le wò nuƒoƒo me. Zã nu siwo dzɔna gbe sia gbe eye nàna vovototoa nadze: “Nyateƒetotoe nye ema; nyateƒematomatoe nye ema.” “Nuteƒewɔwɔe nye ema; nuteƒemawɔmawɔe nye ema.” “Dɔmenyonyoe nye ema; menye dɔmenyonyoe nye ema o.” Ne èwɔnɛ nenema la, eteƒe madidi o, viwòa ƒe nuwɔna asɔ kple nu si wònya.\nÐe nu si tae nane nyo alo menyo o la me. Le kpɔɖeŋu me, bia nyawo abe: Nu ka tae wònyo be woato nyateƒe? Aleke alakpadada ate ŋu agblẽ xɔlɔ̃wo dome? Nu ka tae fififi menyo o? Kpe ɖe eŋu be wòabu nuwo ŋu nyuie ale be wòate ŋu atu ŋutete si akpe ɖe eŋu wòade vovo nyui kple vɔ̃ dome la ɖo.\nTe gbe ɖe vi si nɔnɔme nyuiwo ɖena dzi. Àte ŋu agblɔ be: “Ne ètoa nyateƒe la, amewo aka ɖe dziwò” alo “ne ènyoa dɔme la, amewo alɔ̃ ate ɖe ŋuwò.”\nNa ƒomea me tɔwo katã naɖe nɔnɔme nyuiwo afia.\nBIBLIA ƑE MƆFIAME: “Minɔ mia ɖokui me dzrom kpɔ ne mianya ame siwo ƒomevi mienye.”—2 Korintotɔwo 13:5.\nEle be ƒomea me tɔwo katã naɖe nɔnɔme nyuiwo afia ale be nàte ŋu agblɔ nyateƒetɔe be:\n“Míedaa alakpa le míaƒe ƒomea me o.”\n“Míetua kɔ ame alo bluna ɖe ame ta o.”\n“Míedaa gbe ɖe ame gbɔ alo dzua ame o.”\nEsia ana viwòa nakpɔe be menye sewo koe nɔnɔme nyuiwo nye o, ke boŋ wonye nu siwo wonya na ƒomea.\nDzro nɔnɔme nyui siwo nu ƒomea nɔa agbe ɖo me kple viwòa edziedzi. Zã nu siwo dzɔna gbe sia gbe nàtsɔ afia nui. Àte ŋu atsɔ nu siwo nu mienɔa agbe ɖo asɔ kple esiwo dzena le nyadzɔdzɔwo me alo esiwo wòsena le suku. Bia nyawo abe: “Ne wòe ɖe, nu kae nàwɔ?” “Ne míaƒe ƒomeae la, anye nu kae míawɔ?” la ene viwòa.\nDo ŋusẽe be wòalé nu nyui wɔwɔ me ɖe asi.\nBIBLIA ƑE MƆFIAME: “Milé dzitsinya nyui me ɖe asi.”—1 Petro 3:16.\nKafui ɖe nɔnɔme nyuiwo ta. Ne viwò ɖe nɔnɔme nyui aɖe fia la, kafui ɖe eta, eye nàgblɔ nu si tae la nɛ. Le kpɔɖeŋu me, àte ŋu agblɔ be: “Ètoa nyateƒe. Melɔ̃ wò ɖe esia ta.” Ne viwò ʋu nu gbegblẽ aɖe si wòwɔ me na wò la, kafui tso dzi me ɖe ale si wòto nyateƒee ta, hafi nàɖɔe ɖo.\nÐɔe ɖo ne eda vo. Kpe ɖe eŋu wòakpɔ vodada aɖe si wòwɔ la me tsonu. Na ɖevia nanya nu gbegblẽ si wòwɔ kple ale si eƒe nuwɔna mesɔ kple nɔnɔme nyui siwo nu ƒomea nɔa agbe ɖo o. Dzila aɖewo medina be yewo vi ‘nase veve’ ɖe nu gbegblẽ aɖe si wòwɔ ta o, gake ne èkpe ɖe eŋu wòkpɔ nu gbegblẽ si wòwɔ la, akpe ɖe eŋu be dzitsinya nyui nanɔ esi eye wòanya nu si nye nyui kple vɔ̃ emegbe.\nÐevi siwo kpɔnɛ be wo dzilawo toa nyateƒe la, tea ŋu va ɖua tetekpɔwo dzi eye wotoa nyateƒe, ne ame aɖeke mele wo kpɔm o gɔ̃ hã\nÐe vinyewo kpɔnɛ le nye nuwɔna kple nyagbɔgblɔwo me be menɔa agbe ɖe nu siwo nu míaƒe ƒomea nɔa agbe ɖo la nua?\nÐe nye kple srɔ̃nye siaa míenɔa agbe ɖe nu siwo tututu nu míaƒe ƒomea nɔa agbe ɖo la nua?\nNe nyemete ŋu wɔ ɖe se aɖe dzi le ƒomea me o la, ɖe mesusuna alo gblɔna be, “Se ma mebla ame tsitsiwo oa”?\n“Ne ame aɖe ɖe nɔnɔme nyui aɖe fia eye nu nyuiwo do tso eme la, míetsɔa ema sɔna kple ame bubu si wɔ tiatia gbegblẽ aɖe kple nu si do tso eme, eye míezãa wo tsɔ fiaa nu mía viawo. Ne mía viwo gblɔ tiatia gbegblẽ aɖe si wo hati aɖe wɔ la, míezãa mɔnukpɔkpɔa dzroa eme kpli wo ale be woagaɖe afɔ ma tɔgbi o.”—Nicole.\n“Esi mía vinyɔnua nɔ sue la, míegblɔna nɛ be tiatia eve koe li wòate ŋu awɔ, ɖeka nyo, ɖeka menyo o, eye míeƒoa nu tso ɖe sia ɖe kple emetsonuwo ŋu. Esia kpe ɖe eŋu wòsrɔ̃ ale si wòatso nya me. Esia ɖe vi nɛ ŋutɔ, elabe èɖanye ɖevi alo ame tsitsi o, àtso nya me le nuwo ŋu godoo.”—Yolanda.\nƉoe Ɖe Amewo Ɖoe Ɖe Amewo Ale Si Wòaɖe Nɔnɔme Nyuiwo Afia\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! Nu Ade Siwo Wòhiã Be Ðeviwo Nasrɔ̃\nƉoe Ɖe Amewo Ɖoe Ɖe Amewo NYƆ! Nu Ade Siwo Wòhiã Be Ðeviwo Nasrɔ̃\nNu Ade Siwo Wòhiã Be Ðeviwo Nasrɔ̃\nNYƆ! Nu Ade Siwo Wòhiã Be Ðeviwo Nasrɔ̃\nFia Nu Viwòwo Tso Gbɔdɔdɔ Ŋu\nNe Viwò Daa Alakpa


Yehowa Ðasefowo Ƒe Dzidziɖedzi Si Ðe Dzesi Ŋutɔ\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Basque Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chol Croatian Czech Danish Dutch Estonian Eŋlisi Eʋegbe Fante Finnish Franse Ga Galician Georgian German Greek Haitian Creole Hiligaynon Hungarian Iloko Indonesian Italian Japanese Kinyarwanda Kirghiz Kirundi Kongo Korean Krio Lithuanian Luo Macedonian Malagasy Malay Malayalam Maya Mingrelian Myanmar Nahuatl (Huasteca) Nepali Norwegian Oromo Persian Polish Portuguese Portuguese (Portugal) Punjabi Romanian Russian Sepedi Serbian Serbian (Roman) Setswana Sinhala Slovak Slovenian Spanish Swahili Swedish Tagalog Tahitian Tajiki Tankarana Tarascan Telugu Tigrinya Tojolabal Totonac Turkish Tzeltal Tzotzil Ukrainian Umbundu Urdu Uzbek Uzbek (Roman) Valencian Welsh Xhosa Zulu\nLe ƒe 1987 me la, Lyman Swingle, si nye Yehowa Ðasefowo ƒe Dɔdzikpɔha me tɔ ƒo nuƒo aɖe na ame 63,580 siwo kpe ta le Plaza Monumental fefewɔƒe le Valencia le Venezuela. Ame geɖewo zɔ mɔ zã bliboa katã va be yewoase eƒe nuƒoa. Nɔviŋutsu Swingle gblɔ na ameha la be: “Mieganye alɔdzedɔwɔƒe sue o. Fifia miezu alɔdzedɔwɔƒe loloe. Edze ƒãa be eteƒe madidi o miazu dukɔ siwo ƒe ‘gbeƒãɖelawo de 100,000’ la dometɔ ɖeka!”\nLe ƒe 1987 me la, gbeƒãɖela 38,000 kple edzivɔe nɔ Venezuela. Gbeƒãɖelawo nye Yehowa Ðasefo siwo ɖea gbeƒã Fiaɖuƒe ŋuti nya nyuia. Ɣemaɣi la, dukɔ enyi me ko gbeƒãɖelawo sɔ gbɔ wu 100,000 le.\nAle si Yehowa Ðasefowo dzi ɖe edzi le xexea me godoo la ɖe dzesi ŋutɔ. Le Xexemeʋa I megbe la, ame akpe ʋɛ aɖewo koe ɖea gbeƒã Yehowa ƒe Fiaɖuƒea. Gake nuwo va trɔ. Yehowa Ðasefowo Ƒe Ƒe 1943 Ƒe Ƒegbalẽ (ele yevugbe me) gblɔ be: “Xexea me katã ƒe akɔntabubu siwo katã míexɔ le ƒe 1942 me, togbɔ be míete ŋu xɔ wo katã o, le esi kadodomɔnuwo mede ame dzi o ta hã la, ede dzi ƒo ŋutɔ . . . elabena eɖee fia be le xexea me godoo la gbeƒãɖela 106,000 kple edzivɔwoe le [nya nyui gbeƒãɖeɖedɔa wɔm] fifia.” Le Xexemeʋa II ƒe zitɔɣiwo me gɔ̃ hã la, ame geɖewo lɔ̃ ɖo to Biblia me nyateƒea. Le ƒe 1950 me la, gbeƒãɖela siwo le United States (États-Unis) ɖeɖe dzaa sɔ gbɔ wu 100,000.\nDukɔ evelia si me gbeƒãɖelawo sɔ gbɔ de 100,000 lae nye Nigeria le ƒe 1974 me.\nLe ƒe si kplɔe ɖo me la, gbeƒãɖela siwo le dukɔ siwo nye Brazil kple Germany dometɔ ɖe sia ɖe me sɔ gbɔ wu 100,000. Ale si gbeƒãɖelawo dzi ɖe edzi le anyigba ƒe dzogoe eneawo dzi ɖee fia be amewo le dzidzɔ kpɔm ɖe Biblia me nyateƒea ŋu le xexea me godoo.\nLe xexea me godoo la, ame siwo le to ɖom nya nyui la yi edzi le dzidzim ɖe edzi. Esia wɔ ɖeka kple Biblia me nyagblɔɖi sia be: “Ame ʋɛwo azu akpe, eye ame suewo azu dukɔ sesẽ. Nye Yehowa ŋutɔ, mado tsɔtsɔe le ewɔɣi.”—Yesaya 60:22.\nLe ƒe 2014 subɔsubɔƒea ƒe akɔntabubu nu la, dukɔ 24 mee Ðasefowo sɔ gbɔ wu 100,000 le. Venezuela hã le wo dome, eɖo gbeƒãɖelawo ƒe agbɔsɔsɔ ma gbɔ le ƒe 2007 me. Le xexea me godoo la, Yehowa Ðasefowo ƒe hame 115,416 kple gbeƒãɖela 8,201,545 aɖewoe li.\nDukɔ siwo ƒe gbeƒãɖelawo sɔ gbɔ wu 100,000\nƉoe Ɖe Amewo Ɖoe Ɖe Amewo Yehowa Ðasefowo Ƒe Dzidziɖedzi Si Ðe Dzesi Ŋutɔ


Yehowa wɔa ahetɔ kple kesinɔtɔ, eyae ƒua ame anyi, eye wògafɔa ame ɖe dzii.\nEye lãwo, klosalo kple sika geɖe le Abram si taŋ.\nWoatsrɔ̃ nye dukɔ, le esi sidzedze mele esi o ta; elabena èɖo vlo sidzedze, eyata nye hã mado vlo wo be, maganye nunɔla nam o; èŋlɔ wo Mawu ƒe se la he, eyata nye hã maŋlɔ viwòwo be.\nKe wu wo katã la, nɔvinyewo, migatà nu o, eɖanye dziƒo alo anyigba alo nutàta bubua ɖeke o; ke miaƒe ẽ nanye ẽ, eye miaƒe o nanye o, ne miagadze ʋɔnudɔdrɔ̃ me o.\nKe esi woɖi ƒo la, egblɔ na eƒe nusrɔ̃lawo bena: Miƒo kakɛ, siwo susɔ la, nu ƒu, bena naneke nagagblẽ o.\nElabena afisi miaƒe nu nyui le la, afima miaƒe dzi hã lanɔ.\nNe kplɔla meli o la, dukɔ yia to, ke ɖeɖe toa adaŋudela geɖewo dzi.\nAmesi lɔ̃a dzidzɔkpɔkpɔ la, azu hiãtɔ; eye amesi lɔ̃a wein kple ami ʋeʋẽe la, makpa ho o.\n Ŋubiala le yɔyɔm ɖe kesinɔnu ŋu; ke menyae be, hiã le ye dzi va ge o. Amesi ka mo na ame la, axɔ akpe emegbe wu amesi ɖe ami ɖe eƒe aɖe. Amesi da adzo fofoa kple ɖaɖaa hegblɔ be: Menye nuvɔ̃a ɖeke o la! nugblẽlawo ƒe hati wònye. Ŋubiala ɖɔa dzre, ke amesi ɖoa dzi ɖe Yehowa ŋu la, woaɖi ƒo nɛ taŋ. Amesi ɖoa dzi ɖe eya ŋutɔ ƒe gɔmesese ŋu la, bometsilae; ke amesi zɔna le nunya me la, woaɖee. Amesi naa nu ame dahe la, hiã matui akpɔ o, ke amesi trɔa mo ɖe aga la, woaɖo ɖiŋu geɖe nɛ.\nDawid ƒe ha. Yehowa tɔe nye anyigba kple nusiwo yɔ edzi, xexeame kple eme nɔlawo.\n Mɔzɔha. Mewu mo dzi ɖe toawo ŋu, afika xɔname atso ava nama? Nye xɔname atso Yehowa, dzikple anyigbawɔla gbɔ.\n Eye Yesu xa dzi gblɔ na wo bena: Mawu dzi xɔse nenɔ mia si! Vavã mele egblɔm na mi bena: Amesi ke lagblɔ na to sia bena: Ho, ne nayi aɖadze ƒu me, eye mekea ɖi le eƒe dzi me o, hafi boŋ wòxɔnɛ sena bena, nusi gblɔm yele, le eme va ge la, ava ve me ne.\n2 Korintotɔwo 9:6-8\n Ke esia gblɔm mele bena, amesi ƒã nu le nuveve me la, axa nu hã le nuveve me, eye amesi ƒã nu le yayra me la, axa nu hã le yayra me. Amesiame abe alesi wòɖo ɖi le eƒe dzi me ene, menye kple veve alo dzizizi o; elabena amesi na nu kple dzidzo la, eyae Mawu lɔ̃na. Ke ŋusẽ le Mawu si bena, amenuveve katã nagbã go na mi, bene miakpɔ agbɔsɔsɔ blibo la katã le nusianu me ɖaasi, eye miagba go awɔ ɖɔ nyui sia dɔ nyui.\n Elabena ameka le mia dome, ne ele didim be, yeatu mɔ̃ la, mabɔbɔ nɔ anyi gbã, eye wòabu eŋu kɔnta, ne nu le esi, be wòawu enu la o mahã? Menye bena, ne eɖo egɔme anyi tso, eye mete ŋu wu enu o la, ne amesiwo katã kpɔe la, nade asi fewuɖuɖu me le eŋuti o, agblɔ bena: Amesia de asi matutu me, eye mete ŋu wu enu o.\n Eye ne mieɖo nu na amesiwo miele mɔ kpɔm na be, woagaxee na mi la, akpedada kae li na mi? Nuvɔ̃wɔlawo hã ɖoa nu na nuvɔ̃wɔlawo, be woagakpɔ nenema nu ke. Gake milɔ̃ miaƒe ketɔwo, eye miwo nu nyui, miɖo nu, eye migakpɔ mo na exɔxɔ o, ekema miaƒe fetu alolo, eye mianye dziƒoʋitɔ la ƒe viwo, elabena eya hã ƒe dɔme nyo na ame madakpewo kple ame vɔ̃ɖiwo. Mizu nublanuikpɔlawo, abe alesi mia Fofo hã nye nublanuikpɔla ene.\n Azɔ la miheyi, mi kesinɔtɔwo; mifa avi, eye mido wuwui le miaƒe nublanuitɔnyenye, si le mia dzi va ge la ŋuti! Miaƒe kesinɔnuwo nyunyɔ, eye agbagblaʋuiwo ɖu miaƒe awuwo. Miaƒe sika kple klosalo lé ɣebia, eye woƒe ɣebialéle atrɔ zu ɖaseɖiɖi na mi, eye woaɖu miaƒe lãme keŋ abe dzo ene. Mieƒo nu nyuiwo nu ƒu le nuwuwu ŋkekeawo me.\n Eye Yehowa gblɔ na Abram bena: Ʋu le wò anyigba dzi kple ƒowòmeawo gbɔ kple fofowò ƒe me, eye nayi anyigba, si mafia wò la dzi! Mawɔ wò dukɔ gã, eye mayra wò, mana wò ŋkɔ nanyɔ, eye nazu yayra. Mayra amesiwo yra wò, ke amesiwo doa vlo wò la, maƒo fi ade wo, eye le wò me woayra anyigba dzi meawo katã le. Tete Abram ʋu, abe alesi Yehowa gblɔ nɛ ene, eye Lot hã yi kplii. Abram xɔ ƒe blaadre vo atɔ̃, esime wòʋu tso Xaran. Eye Abram kplɔ srɔ̃a Sarai, kple tɔgãyɔvia Lot, eye wotsɔ woƒe kesinɔnuwo katã kple amesiwo katã wokpɔ le Xaran la, eye woʋu, be wòayi Kanaan-nyigba dzi, eye wova Kanaan-nyigba la dzi. Eye Abram tsa le anyigba la dzi vaseɖe Sixem kple Moreli gã la gbɔ; ke ɣemaɣi la Kanaantɔwo le anyigba la dzi. Eye Yehowa ɖe eɖokui fia Abram gblɔ nɛ bena: Wò dzidzimeviwo matsɔ anyigba sia ana. Eye wòɖi vɔsamlekpui ɖe afima na Yehowa, amesi ɖe eɖokui fiae. Eye wòʋu tso afima yi ɖe to dzi le Betel ƒe ɣedzeƒe, eye wòtu eƒe agbadɔ ɖi; eɖe Betel ɖe ɣetoɖoƒe kple Ai ɖe ɣedzeƒe, eye wòɖi vɔsamlekpui na Yehowa heyɔ Yehowa ŋkɔ le afima. Eye Abram le ʋuʋum le dziehe gome yim ʋeʋeʋe. Eye do to le anyigba la dzi. Eye Abram yi ɖe Egipte, be wòa nye amedzro le afima; elabena dɔa nu sẽ ŋutɔ le anyigba la dzi? Ke esi wògogo Egipte la, egblɔ na srɔ̃a Sarai bena: Kpɔ ɖa, menya bena, nyɔnu dzetugbe nènye. Ne Egiptetɔwo akpɔ wò la, ekema woagblɔ bena, srɔ̃e sia, eye woawum; ke woana wòa natsi agbe. Gblɔ ko dzro bena, nɔvinyenyɔnu nènye, ne manɔ dedie le tawò, eye matsi agbe le tawò! Eye esi Abram va Egipte la, Egiptetɔwo kpɔ nyɔnu la bena, edze tugbe ŋutɔ. Eye esi Farao ŋumewo kpɔe la, wokafui na Farao, eye wokplɔ nyɔnu la va Farao ƒe me. Eye wòwɔ Abram nyuie le eta, eye wotso alẽwo, nyiwo, tedzitsuwo, kluviwo, kosiwo, tedzinɔwo kple kposɔwo nɛ. Ke Yehowa ɖe fu geɖe na Farao kple eƒe aƒe katã le Sarai, Abram srɔ̃ ŋuti. Eye Farao yɔ Abram ve gblɔ ne bena; Nuka enye si nèwɔ ɖe ŋunye; nukaŋuti megblɔe nam bena, ye srɔ̃e wònye o mahã? Nukaŋuti nègblɔ bena, ye nɔvinyɔnue, eye mena wòzu srɔ̃nye mahã? Ke azɔ kpɔ ɖa, meɖe asi le srɔ̃wò ŋuti na wò, kplɔe yii! Eye Farao do amewo, bena woakplɔ eya kple srɔ̃a kple etɔwo katã aɖo ɖa.\n Mikpɔ mia ɖokui dzi nyuie, ne miagawɔ miaƒe dzɔdzɔenyenyenu le amewo ƒe ŋku me, be woakpɔ o; ne menye nenem o la, fetua ɖeke meli na mi le mia Fofo, si le dziƒowo la, gbɔ o. Eyaŋuti ne ena nu ame la, megana kpẽ naɖi le ŋgɔwò, sigbe alesi alakpatɔwo wɔna le woƒe ƒuƒoƒewo kple ablɔwo me, bena amewo nakafu yewo la, ene o. Vava, mele egblɔm na mi bena: Woxɔ woƒe fetu yii xoxo. Ke wò la, ne èle nu nam ame la, megana wò miasi nanya nusi wò nuɖusi wɔna o, bena wò nunana nanɔ ɣaɣlaƒe, eye Fofowò, si le nu kpɔmle ɣaɣlaƒe la, laɖo teƒe na wò. Eye ne miele gbe dom ɖa la, migano abe alakpatɔwo ene o; elabena wolɔ̃a gbedodoɖa le tsitrenu le ƒuƒoƒewo kple ablɔwo ƒe dzogoewo dzi, bena amewo nakpɔ yewo. Vavã mele egblɔm na mi bena: Woxɔ woƒe fetu yi xoxo. Ke wò la, ne èle gbe do ge ɖa la, yi ɖe wò xogã me, eye esi nètu ʋɔa la, nado gbe ɖa na Fofowò le ɣaɣlaƒe, eye Fofowò, si le nu kpɔm le ɣaɣlaƒe la, laɖo teƒe na wò. Ke ne miele gbe dom ɖa la, migagblɔ nyatsinyatsi abe trɔ̃subɔlawo ene o; elabena wobu xa bena, le yewoƒe nya geɖe gbɔgblɔ ŋuti la woaɖo to yewo. Eyaŋuti migaɖi woawo o; elabena mia Fofo nya nusiwo hiãa mi, hafi miebianɛ. Eyata miawo mido gbe ɖa ale: Mía Fofo, si le dziƒowo! Wò ŋkɔ ŋuti nakɔ! Wò fiaɖuƒe nava! Woawɔ wò lɔlɔ̃nu le anyigba dzi, sigbe alesi wowɔna le dziƒo ene! Na miaƒe nuɖuɖu, si asu mía nu egbe la mí! Eye natsɔ miaƒe vodadawo ake mi, sigbe alesi miawo hã míetsɔna kea amesiwo daa vo ɖe mia ŋuti la ene! Eye megakplɔ mi yi ɖe tetekpɔ me o; ke ɖe mi tso vɔ̃ɖitɔ la si me! Elabena tɔwòe nye fiaɖuƒe kple ŋusẽ kple ŋutikɔkɔe yi ɖe mavɔmavɔ me. Amen. Elabena ne mietsɔ amewo ƒe vodadawo ke wo la, ekema mia Fofo, si le dziƒo la, atsɔe ake miawo hã. Ke ne mietsɔ ke amewo o la, mia Fofo hã matsɔ miaƒe vodadawo ake mi o. Ke ne míetsi nu do la, migato mo sigbe alakpatɔwo ene o; elabena wogblẽa mo na wo ɖokui, bena amewo nadze si wo abe amesiwo tsia nu dona la ene. Vavã mele egblɔm na mi bena: Woxɔ woƒe fetu yii xoxo. Ke wò la, ne èle nu tsim le dɔdɔm la, si ami ɖe ta, eye nafu mo, bena amewo nagadze si wò nutsitsidɔ o; negbe Fofowò, si le ɣaɣlaƒe la ko, eye Fofowò, si le nu kpɔm le ɣaɣlaƒe la, laɖo teƒe na wò. Migadzra nu nyuiwo ɖo na mia ɖokui le anyigba dzi, afisi agbagblaʋui kple nusiwo ɖua nu la, gblẽa nu le, eye fiafitɔwo dzea kpɔ va fia, nu le la o; ke boŋ midzra nu nyuiwo ɖo na mia ɖokui le dziƒo, afisi agbagblaʋui kple nusiwo dua nu la, megblẽa nu le o, eye fiafitɔ medzea kpo va fia nu le o: elabena afisi wò nu nyui le la, afima wò dzi hã lanɔ. Ame blibo la ƒe akaɖi enye ŋku; ne wò ŋku dzi dza la, wò ame blibo la katã me lakɔ. Ke ne ŋku vɔ̃ li na wò la, wò ame blibo la katã me lado viviti. Azɔ ne kekeli, si le mewo la, zu viviti la, aleke viviti ŋutɔ lahasɔ gbɔe! Amea ɖeke mate ŋu asubɔ aƒetɔ eve o; elabena ɖewo alé fu ame ɖeka, eye woalɔ̃ evelia, alo aku ɖe ame ɖeka ŋuti, eye wòado vlo evelia. Miate ŋu asubɔ Mawu kple anyigba dzi nuwo o. Eyakeŋuti mele egblɔm na mi bena: Migatsi dzimaɖi le miaƒe agbe ŋuti, nusi miaɖu kple nusi miano o, alo le miaƒe ame blibo la ŋuti, nusi miata o. Alo agbe mewu nuɖuɖu o ɖe, eye ame blibo la mewu avɔtata o ɖe? Mikpɔ dziƒoxeviwo ɖa, womeƒãa nu o, womeŋea nu hã o, eye womeƒoa nuwo ƒu ɖe avawo me hã o, ke mia Fofo, si le dziƒo la, nyia wo. Alo ɖe mia tɔ mevena wua woawo to o mahã? Eye amekae le mia dome, ne ele fu ɖem na eɖokui la, wòate ŋu atso abɔ ɖeka akpe ɖe eƒe agbenɔɣi ŋu mahã? Eye nukaŋuti miele fu ɖem na mia ɖokui le avɔtata ŋuti mahã? Mibu dzogbenyã, si le gbedzi la, ŋuti kpɔ, alesi wòwɔnae; mewɔa dɔ o, metrea ɖeti hã o; ke mele egblɔm na mi bena: Salomo le eƒe ŋutikɔkɔe katã me la meɖo atsyɔ̃ kpɔ abe esiawo dometɔ ɖeka ene o. Eye ne Mawu ɖo atsyɔ̃ na gbe, si le gbedzi egbe, eye etso kasia woatsɔe aƒu gbe ɖe kpodzo me la, ɖe mawɔ na miawo geɖe awu o mahã? Mí xɔseʋeetɔwo! Eyaŋuti migaɖe fu na mia ɖokui agblɔ bena: Nuka míaɖu, nuka miano, alo nuka míatsɔ ata mahã o. Elabena nenem nusiawo katã tɔgbe trɔ̃subɔlawo dina; ke mia Fofo, si le dziƒo la, nyae bena, nenem nusiawo katã hiãa mi. Midi mawufiaɖuƒe la kple eƒe dzɔdzɔenyenye gbãgbiagbã, eye woatsɔ nusiawo katã akpe ɖe eŋuti na mi. Eyaŋuti migatsi dzimaɖi le etso si gbɔna la, ƒe nuwo ŋuti o; elabena etso si gbɔna la, adze agbagba le eya ŋuta ƒe nuwo ŋuti. Ŋkeke ƒe vɔ̃ la sɔ gbɔ nɛ.\n Ne eɖo to Yehowa, wò Mawu ƒe gbe pɛpɛpɛ, eye nèlé eƒe se, siwo katã meɖe na wò egbe la me ɖe asi hewɔ wo dzi la, ekema Yehowa, wò Mawu, atsɔ wò aɖo gã ɖe anyigba dzi dukɔwo katã nu. Ne eɖo to Yehowa, wò Mawu ƒe gbe la, ekema yayra siawo katã ava dziwò, eye woaɖi na wò. Woayra wò le ɖu me, eye Woayra wò le agble me. Woayra wò dɔmevi, wò agblemenukuwo, wò lãwo ƒe viwo, kpakple wò nyinɔwo kple wò alẽnɔwo. Woayra wò kusi kple wò amɔwɔze. Ne eva aƒe la, Woayra wò, eye ne edo go la, woayra wò. Yehowa, wò Mawu, asiwò futɔ, siwo ho aʋa ɖe ŋuwò la, le ŋgɔwò; mɔ ɖeka dzi woato aho ɖe ŋuwò, ke mɔ adre dzi woato asi le nuwo. Yehowa ana yayra nanɔ wò ava kple nusiwo katã netsɔ asi wɔ ɖɔ kpɔ la dzi, eye woayra wò le anyigba, si Yehowa, wò Mawu, le na wò ge la dzi. Ne èlé Yehowa, wò Mawu ƒe seawo me ɖe asi, eye nèzɔ eƒe mɔwo dzi la, ekema Yehowa aɖo wò nanye eƒe dukɔ kɔkɔe, abe alesi wòka atam na wò ene. Eye anyigba dzi dukɔwo katã akpɔe bena, Yehowa ƒe ŋkɔ le ŋuwò, eye woayɔ wò. Eye Yehowa ana wò kesinɔnuwo kple wò dɔmevi, wò lãwo ƒe viwo kple wò agblemenukuwo nasɔ gbɔ ɖe dzi le anyigba, si ŋu Yehowa ka atam ɖo na fofowòwo be, yeatsɔe na wò la dzi. Yehowa aƒo eƒe nu nyuiwo nu ƒu na wò, aʋu dziƒo nu, be tsi nadza ɖe wò anyigba dzi le edzaɣi, eye woayra wò asinudɔwɔwɔwo katã, ale be nado nu na dukɔ geɖewo, ke wò ŋutɔ mado nugbana o. Yehowa atsɔ wò awɔ tae, eye menye asike o, wòado wò ɖe dzi ɖaa, eye mava anyi o, elabena èse Yehowa, wò Mawu ƒe se, siwo mede na wò egbe, eye nele wo me ɖe asi hewɔ wo dzi, medze le nya, siwo katã megblɔ na wò egbe la ŋu ɖe ɖusi alo mia me o, eye medze mawu bubuwo yome hesubɔ wo o. Ke ne mèɖo to Yehowa, wò Mawu ƒe gbe o, eye melé se kple ɖoɖo, siwo katã megblɔ na wò egbe la me ɖe asi hewɔ wo dzi o la, ekema fiƒode siawo katã ava dziwò, eye woaɖi ŋuwò. Aɖi ŋuwò le du me, eye aɖi ŋuwò le agble me. Aɖi wò kusi kple wò amɔwɔze ŋu. Aɖi wò dɔmevi kple wò agblemenukuwo kpakple wò nyinɔwo kple wò alẽnɔwo ŋu. Ne èva aƒe la, aɖi ŋuwò, eye ne edo go la, aɖi ŋuwò. Yehowa ana fiƒode, ʋunyaʋunya kple dzɔgbevɔ̃e nava wò nusiwo katã netsɔ wò asi wɔ dɔ kpɔ la dzi, vaseɖe esime naku atsrɔ̃ avɔ xoxoxo, le nu vɔ̃ɖi, siwo nèwɔ, eye negblẽm ɖi la ta. Yehowa akplɔ dɔvɔ̃ aƒu wò, eye woatsrɔ̃ wò avɔ le anyigba, si dzi yim nèle, be naxɔe la dzi. Yehowa akplɔ kpetri, kpokpo, asrã kple ŋuɖuɖui kpakple kuɖiɖi aƒu wò, wò bli adze heteku, eye wò nukuwo ahlɔ̃; woanɔ ŋuwò vaseɖe esime natsrɔ̃ avɔ. Dziƒo azu akɔbli ɖe tawò me, eye anyigba azu ga ɖe tewò. Yehowa ana kekui kple ʋuʋudedi nadza tso dziƒo ɖe tsi, si dzana ɖe wò anyigba dzi la teƒe. Yehowa ana wò futɔwo nasi wò, mɔ ɖeka dzi nato aho aʋa ɖe wo ŋu, ke mɔ adre dzi nato asi le wo nu, ale bena natrɔ zu bibi na anyigba dzi fiaɖuƒewo katã. Wò ame kukuwo anye nuɖuɖu na dziƒoxe dzodzoewo katã kple anyigba dzi lãwo, eye amea ɖeke manyã wo ɖa o. Yehowa akplɔ Egiptetɔwo ƒe zubo, ƒoƒoe, anyi kple akpa aƒu wò, eye mahaya akpɔ o. Eye Yehowa akplɔ tamedada, ŋkuagbã kple tsukuku aƒu wò, eye atsa asi le ŋdɔ, abe alesi ŋkuagbãtɔ tsaa asi le viviti me ene; wò mɔwo madze edzi na wo o, ke boŋ woasẽ ŋuta le ŋuwò ɣesiaɣi, eye woada adzo wò, ke xɔnametɔa ɖeke manɔe na wò o. Abia nyɔnu ta, ke ŋutsu bubu agblẽe; atu xɔ, ke manɔ eme o, ade weingble, ke mawɔ eŋu dɔ o. Woawu wò nyitsu le ŋkuwo me, ke makpɔ ɖeke aɖu o, wòalé wo tedzi le ŋkuwò me, eye maganɔ va na wo o; woatsɔ wò alẽwo ana wò tutɔwo, ke xɔnametɔa ɖeke manɔe na wò o. Woatsɔ viwòŋutsuwo kple viwònyɔnuwo na dukɔ bubuwo, wò ŋkuwo akpɔe, eye woano dzrowòm ŋkeke blibo la katã, gake womelé wò ŋusẽ te o. Dukɔ, si menya o la, aɖu wò agblemenuwo kple nusiwo katã nèwɔ dɔ kpɔ, wòase ŋuta le ŋuwò ɣesiaɣi, eye woate wò ɖe anyi. Eye nusiwo katã teƒe nakpɔ la, ana wò tame aɖa. Yehowa ana nuƒoƒo vɔ̃ɖia ɖe naƒo klo kple sobo na wò, tso afɔƒome vaseɖe ta me, eye màhaya akpɔ o. Yehowa akplɔ wò kple fia, si nava ɖo na ɖokuiwò la, ayi dukɔ, si mia kple fofowòwo mienyã o la dome, eye nasubɔ mawu bubuwo, siwo nye ati kple kpe. Eye dukɔ, siwo katã dome Yehowa anyẽ wò aɖo ɖo la, aɖe ao ɖe ŋuwò, woatsɔ wò awɔ lodonya kple alɔmeɖenui. Àƒã nuku geɖe ɖe agble me, ke ʋeea ɖe ko naŋe, elabena ʋetsuviwo aɖui avɔ. Àde weingble, eye awɔ dɔ le eŋu, ke makpɔ wein ano o, eye màgbe kutsetsea ɖeke hã o, elabena ŋɔwo aɖui. Amitiwo anɔ wò anyigba blibo la dzi, ke makpɔ ami asi o, elabena wò amititsetsewo adudu. Adzi ŋutsuviwo kple nyɔnuviwo, ke womanye tɔwò o, elabena woaɖe aboyo wo. Adogowo aɖu wò atiwo kple wò agblemenuwo. Amedzro, si le dowòme la ŋkɔ ade dzi, ke wò la àyi to gbidigbidi. Ado nu na wò, ke wò la màdo nugbana nɛ o; atrɔ zu ta, ke wò la azu asike. Fiƒode siawo katã ava dziwò, woanɔ ŋuwò, eye woaɖi ŋuwò, vaseɖe esime natsrɔ̃ avɔ, elabena mèɖo to Yehowa, wò Mawu ƒe gbe o, eye mèlé se kple ɖoɖo, siwo wògblɔ na wò la me ɖe asi o; eye dzesiwo kple nukunuwo adze le mia kple wò dzidzimeviwo ŋu tegbee. Esi nu do sɔ gbɔ ɖe asiwò, eye mèkɔ mo hesubɔ Yehowa, wò Mawu la faa tso dzi me o la, eyata dɔ kple tsikɔ awu wò, atsi amama, eye hiã atu wò le nu geɖewo me, gake hafi nagasubɔ wò futɔ, siwo Yehowa dɔ ɖe ŋuwò la, eye woade gakɔkuti kɔ na wò, vaseɖe esime woatsrɔ̃ wò avɔ. Yehowa akplɔ dukɔ, si ƒe gbe mèsena o la, tso didiƒe le anyigba seƒe ke, abe alesi hɔ̃ dzona ene, ava de wò; dukɔ, si ƒe mo kplala, menya nusi nye amegã ɖeɖi o, eye mevea ɖekakpui nu hã o. Aɖu wò lãwo kple wò agblemenuwo, vaseɖe esi natsrɔ̃ avɔ, eye bli, wein kple ami kpakple wò nyinɔ kple wò alẽnɔa ɖeke masusɔ na wò vaseɖe esime natsrɔ̃ avɔ o. Woaxaxa wò ɖo ɖe wò duwo katã me, vaseɖe esime wò gli kɔkɔ sesẽ, siwo ŋu nèle ŋu ɖom ɖo la, namũ adze anyi le wò anyigba blibo la dzi. Woaxaxa wò ɖo ɖe wò ɖu, siwo katã Yehowa, wò Mawu, na wò la me. Ne wò futɔwo ɖe to ɖe wò, eye woxaxa wò ɖo la, ekema aɖu wò ŋutɔ wò dɔmevi, viwòŋutsu kple viwònyɔnu, siwo Yehowa, wò Mawu, na wò la ƒe lã. Mia dome ŋutsu, si wɔa nu ɖe fewu me, eye wòɖua ve me vivi la, abia ŋku ɖe nɔviaŋutsu kple srɔ̃a, si le egbɔ, kpakple via mamlea, siwo kpɔtɔ ɖi la ŋu, eye mana via, siwo ƒe lã ɖum wòle la, wo dometɔa ɖeke o; elabena wò futɔ, siwo aɖe to ɖe wò, eye woaxaxa wò ɖo ɖe wò duawo katã me la, magblẽ naneke ɖi nɛ o. Mia dome nyɔnu, si wɔa nu ɖe fewu me, eye wòɖua ve me vivi, ewɔa atsyɔnu kple fewunu, eye mete kpɔ ɖo eƒe afɔƒome anyigba kpɔ o la, abia ŋku ɖe srɔ̃a, si le egbɔ, viaŋutsu kple vianyɔnu ŋu, ɖe amenɔ, si le eƒe atawo domee, kpakple via, siwo wòdzi la ŋu, eye woaɖu wo le adza me le hiã, si tui le nuwo katã me la la, elabena wò futɔwo aɖe to ɖe wò, eye woaxaxa wò ɖo ɖe wò duwo katã me. Ne mèlé se sia ƒe nyawo katã, siwo woŋlɔ ɖe agbalẽ sia me la me ɖe asi hewɔ wo dzi o, eye mèvɔ̃ Yehowa, wò Mawu ƒe ŋkɔ, si ŋu bubu kple ŋɔdzi le o la, ekema Yehowa akplɔ fuwɔame tiatia, siwo nu sẽ, eye woanɔ anyi didie kple dɔléle vɔ̃ɖi, siwo anɔ anyi didie la, aƒu wò ŋutɔ kple wò dzidzimeviwo, eye wòakplɔ Egipte-dɔvɔ̃, siwo katã dzi ŋɔ na wò tsã la, aƒu wò. Eye Yehowa akplɔ dɔlélewo tsyo ƒomevi kple fuwɔamewo tsyo ƒomevi, siwo womeŋlɔ ɖe se sia ƒe agbalẽa me o la, aƒu wò, vaseɖe esime natsrɔ̃ avɔ. Eye miatrɔ zu ʋee, ɖe esi miasa gbɔ abe dziƒoɣletiviwo ene la teƒe, elabena meɖo to Yehowa, wò Mawu ƒe gbe o. Abe alesi Yehowa kpɔ dzidzɔ le mia ŋu be, wòawɔ nyui na mi, eye wòana míadzi ɖe dzi ene la, nenema ke Yehowa akpɔ dzidzɔ le mia ŋu be, wòawu mi, eye wòatsrɔ̃ mi; eye wòaɖe mi ɖa le anyigba, si dzi yim miele, be míaxɔe la dzi. Yehowa aka wò ahlẽ ɖe dukɔwo katã dome, tso anyigba ƒe go ɖeka vaseɖe go keme, eye àsubɔ mawu bubu, siwo nye ati kple kpe, eye mia kple fofowòwo mienyã o la, le afima. Makpɔ gbɔdzɔe le dukɔ mawo dome o, eye wò afɔƒome magbɔ ɖe me o, Yehowa ana natsi dzi le afima, wò ŋku anɔ aƒe dzi, eye vɔvɔ̃ aɖo lãme na wò. Wò agbe atsi segesege me le ŋkuwò me, ànɔ dzodzom nyanyanya zã kple keli, eye maɖo ŋu ɖe wò agbe ŋu o. Ŋdi la agblɔ be: Ao, zã maɖo dzroa! Eye fiẽ la agblɔ be: Ao, ŋu make dzroa! Elabena wò dzi le dzodzom nyanyanya le nu, siwo teƒe wò ŋkuwo le kpɔkpɔm la ta. Yehowa akplɔ mi ade ʋu agbugbɔ aɖo ɖe Egipte ato mɔ, si megblɔ na mi be, migato o la dzi, eye woadzra mi le afima na miaƒe futɔwo mianye kluviwo kple kosiviwo, eye womakpɔ mia ƒlelawo gɔ̃ hã o.


Biblica® Se aɖeke mebla Biblia zazã o Agbenya La™ Fiawo 2 1\nYehowa ƒe tohehe va Ahazia dzi\n1 Le Fia Ahab ƒe ku megbe la, Moab dze aglã ɖe Israel ŋu. 2 Azɔ la, Ahazia ge tso eƒe fesre nu le eƒe dziƒoxɔ dzi le Samaria eye nuvevi wɔe eya ta wòdɔ dɔlawo gblɔ na wo be, “Miyi miabia nu le Ekrontɔwo ƒe mawu, Baal Zebub gbɔ nam ne miakpɔe ɖa be mahaya tso dɔléle sia me mahã.”\n3 Ke mawudɔla aɖe gblɔ na Nyagblɔɖila Eliya, Tisbitɔ la be, “Yi nàdo go ame siwo Samaria fia dɔ eye nàbia wo be, ‘Nyateƒee wònye be Mawu aɖeke mele Israel oa? Eya ta mieyina Baal Zebub, Ekrontɔwo ƒe mawu gbɔ be miabia ne fia la ƒe lãme asẽa?’ 4 Azɔ nu si Yehowa gblɔe nye esi. ‘Màfɔ le aba si dzi nèmlɔ la dzi o; àku godoo!’ ” Ale Eliya yi.\n5 Esi ame dɔdɔawo trɔ va fia la gbɔ la, fia la bia wo be, “Nu ka ta mietrɔ gbɔ?”\n6 Woɖo eŋu be, “Ŋutsu aɖe va tu mí eye wògblɔ na mí be, ‘Mitrɔ yi fia si dɔ mi la gbɔ eye miagblɔ nɛ be, “Nu si Yehowa gblɔe nye: Ɖe Mawu aɖeke mele Israel o tae nèle amewo dɔm be woaɖabia gbe Baal Zebub, Ekrontɔwo ƒe mawua? Eya ta màfɔ le aba si dzi nèmlɔ la dzi o. Àku godoo!” ’ ”\n7 Fia la bia be, “Ame kae nye ŋutsu sia? Aleke eƒe dzedzeme le?”\n8 Woɖo eŋu nɛ be, “Enye ŋutsu aɖe si ŋu fu le kpedzee, ebla ali dzi kple alidziblaka keke aɖe si wowɔ kple lãgbalẽ.”\nTete fia la do ɣli be, “Eliya, Tisbitɔ lae!”\n9 Eɖo aʋakplɔla ɖeka kple asrafo blaatɔ̃ ɖa be woayi aɖalée vɛ. Wokpɔe wònɔ anyi ɖe togbɛ aɖe dzi. Aʋakplɔla la gblɔ nɛ be, “Oo, Mawu ƒe ame, fia la ɖe gbe be nàzɔ kpli mí ava ye gbɔ.”\n10 Eliya ɖo eŋu be, “Nenye Mawu ƒe amee menye tututu la, ekema dzo nage tso dziƒo eye wòafia wò kple wò ame blaatɔ̃awo!” Enumake dzo ge tso dziƒo eye wòfia aʋakplɔla la kple ame blaatɔ̃wo katã.\n11 Ale fia la gaɖo aʋakplɔla bubu aɖe kple asrafo blaatɔ̃ bubu ɖa be woagblɔ nɛ be, “Oo, Mawu ƒe ame, fia la be nàva ye gbɔ fifi laa!”\n12 Eliya gblɔ na wo be, “Nenye Mawu ƒe amee menye tututu la, ekema dzo nage tso dziƒo eye wòafia wò kple wò ame blaatɔ̃awo!” Ale Mawu ƒe dzo ge tso dziƒo eye wòfia woawo hã.\n13 Fia la gaɖo aʋakplɔla kple ame blaatɔ̃ bubu ɖa. Azɔ ya la, aʋakplɔla la dze klo ɖe Eliya ƒe akɔme eye wòɖe kuku nɛ be, “Oo, Mawu ƒe ame, meɖe kuku, na nye kple wò dɔla blaatɔ̃ siawo míatsi agbe. 14 Kpɔ ɖa, dzo ge tso dziƒo hefia aʋakplɔla gbãtɔ eveawo kple woƒe amewo. Ke azɔ la, na nye agbe naxɔ asi le gbɔwò!”\n15 Yehowa ƒe dɔla aɖe gblɔ na Eliya be, “Mègavɔ̃ o, Yi kpli wo.” Ale Eliya yi fia la gbɔ.\n16 Eliya gblɔ na fia la be, “Ale Yehowa gblɔe nye esi. Esi Mawu aɖeke mele Israel be nàbia gbee o tae nèɖo amewo ɖa be woaɖabia gbe Baal Zebub, Ekrontɔwo ƒe mawu la? Esi nèwɔ esia ta la, màfɔ le aba si dzi nèmlɔ la dzi akpɔ gbeɖe o; àku godoo!”\n17 Ale Ahazia ku abe ale si Yehowa gblɔe da ɖi to Eliya dzi la ene eye nɔvia Yehoram zu fia ɖe eteƒe elabena viŋutsu aɖeke menɔ esi aɖu fia ɖe eyome o. Nya sia dzɔ le Yuda fia Yehoram, Yehosafat ƒe vi ƒe fiaɖuɖu ƒe ƒe evelia me. 18 Woŋlɔ nu bubuwo tso Ahazia ƒe fiaɖuɖu ŋu ɖe Israel fiawo ƒe ŋutinyagbalẽ me.


Yesu Do Baba Na Dzidzime Sẽdzime Aɖe | Yesu Ƒe Agbemeŋutinya\nYesu Do Baba Na Dzidzime Sẽdzime Aɖe\nYESU HE NYA ÐE DU AÐEWO ŊU\nEGBLƆ BE YEANA GBƆDZƆE KPLE AKƆFAFA\nYesu dea bubu Yohanes Amenyrɔɖetsimelaa ŋu ŋutɔ, gake aleke ame akpa gãtɔ bua Yohanes? Yesu gblɔ be: “Dzidzime sia [ɖi] ɖevi siwo bɔbɔ nɔ ablɔ me, eye wodo ɣli gblɔ na wo nɔewo be: ‘Míeku dze na mi, ke mieɖu ɣe o; míedzi konyifaha, ke miefa avi heƒo akɔta o.’”—Mateo 11:16, 17.\nYesu ƒe nya siawo gɔme ɖe? Eɖe nyaa me be: “Yohanes va, meɖua nu o, menoa nu o, eye amewo gblɔ be, ‘Gbɔgbɔ vɔ̃ le eme.’ Amegbetɔvi la va, eɖua nu noa nu, ke amewo gblɔ be, ‘Kpɔ ɖa! Nu tsu ɖula kple wain tsu nola, adzɔxɔlawo kple nu vɔ̃ wɔlawo xɔlɔ̃.’” (Mateo 11:18, 19) Yohanes nɔ agbe tsɛ abe Naziritɔ ene, menoa wain gɔ̃ hã o, eye dzidzime sia gblɔ be gbɔgbɔ vɔ̃ le eme. (4 Mose 6:2, 3; Luka 1:15) Yesu ya nɔ agbe abe ame bubu ɖe sia ɖe ene. Eɖua nu noa nu le mɔ si sɔ nu, gake amewo bu fɔe be enye aha tsu nola kple nu tsu ɖula. Edze abe manya wɔ be woadze ameawo ŋu o ene.\nYesu tsɔ dzidzime ma sɔ kple ɖevi siwo le ablɔ me, siwo gbe be yewomaɖu ɣe esime ɖevi bubuwo ku dze, alo afa avi esime wodzi konyifaha na wo o. Eya ta egblɔ be: “Nunya ƒe dɔwɔwɔwo tsoa afia dzɔdzɔe nɛ.” (Mateo 11:16, 19) Ɛ̃, ‘dɔwɔwɔawo,’ siwo nye kpeɖodzi siwo Yohanes kple Yesu na la ɖee fia be nya si wotsɔ ɖe wo ŋu la nye aʋatso.\nEsi Yesu gblɔ be dzidzime ma sẽ dzi me vɔ la, eyɔ du siwo nye Korazin, Betsaida kple Kapernaum siwo me wòwɔ nukudɔwo le la, eye wòhe nya ɖe wo ŋu. Yesu gblɔ be ne ɖe yewɔ dɔ mawo le Foiniketɔwo ƒe du siwo nye Tiro kple Sidon me la, anye ne du mawo me tɔwo trɔ dzi me. Eyɔ Kapernaum, si nye du si me wònɔ hewɔ dɔ geɖe le la hã. Le afi ma gɔ̃ hã la, ame geɖe mexɔ edzi se o. Yesu gblɔ tso du ma ŋu be: “Anɔ bɔbɔe na Sodom-nyigba le Ʋɔnudrɔ̃gbe la wu wò.”—Mateo 11:24.\nAzɔ Yesu kafu Fofoa, ame si ɣlaa gbɔgbɔmenyateƒe xɔasiwo ɖe “nunyalawo kple tagbɔɖaɖɛtɔwo,” gake wòɖea nu siawo fiaa ame tsɛwo, siwo le abe ɖeviwo ene la. (Mateo 11:25) Egblɔ akɔfanamenya sia tsɔ kpe wo be: “Miva gbɔnye, mi ame siwo katã le dagbadagbam, eye agba le mia wum la, eye nye la, mana gbɔdzɔe mi. Mitsɔ nye kɔkuti la ɖo mia ɖokui dzi, eye misrɔ̃ nu tso gbɔnye, elabena mefa tu, eye mebɔbɔ ɖokuinye ɖe anyi le dzi me, eye miakpɔ gbɔdzɔe na mia ɖokuiwo. Elabena nye kɔkuti la tsɔtsɔ le bɔbɔe, eye nye agba la le wodzoe.”—Mateo 11:28-30.\nAleke Yesu naa gbɔdzɔe mae? Subɔsubɔhakplɔlawo tsɔ kɔnyinyi siwo wɔa ame kluvii, abe Sabat ƒe nudidi siwo le kpaɖii ene la do agba na amewo. Gake Yesu ya na gbɔdzɔe wo esi wòfia Mawu ŋuti nyateƒea si me kɔnyinyi mawo mele o la wo. Efia mɔ si dzi woato akpɔ gbɔdzɔe la hã ame siwo dunyahedziɖuɖuwo te ɖe to, kpakple ame siwo nu vɔ̃ zu agba kpekpe na la. Ɛ̃, Yesu fia wo nu si woawɔ be woatsɔ woƒe nu vɔ̃wo ake wo kple ale si woanɔ ŋutifafa me kple Mawu.\nAme siwo katã lɔ̃ be yewoanɔ Yesu ƒe kɔkuti si le wodzoea te la ate ŋu atsɔ wo ɖokuiwo aɖe adzɔgbe na Mawu ahasubɔ mía Fofo si le dziƒo si sea veve ɖe ame nu eye wòkpɔa nublanui na ame la. Esia medaa agba kpekpe ɖe ame dzi o, elabena Mawu ƒe nudidiwo menye agba kura o.—1 Yohanes 5:3.\nAleke dzidzime si nɔ anyi le Yesu ŋɔli la le abe ɖeviwo ene?\nNu kae na Yesu kafu Fofoa si le dziƒo?\nMɔ kawo nue agba te ɖe ame geɖewo dzi le, gake gbɔdzɔe kae Yesu nana?\nWoate ŋu atsɔ nya ɖeka pɛ ko aɖɔ nu si Mawu di tso mía si.


Ke Yesu Kristo ƒe dzidzi le ale: Esime wodo dadaa Maria ŋugbe na Yosef, eye hafi wova kpe la, wokpɔ bena, efɔ fu tso Gbɔgbɔ kɔkɔe la me. Ke srɔ̃a Yosef, si nye ame dzɔdzɔe, eye mele didim be, yeado ŋukpee o la, do tame bena, yeagblẽe ɖi le aɖaŋu me. Ke esi wòle nu siawo ŋuti bum la, kpɔ ɖa, Aƒetɔ ƒe dɔla ɖe eɖokui fiae le drɔ̃eƒe gblɔ nɛ bena: Yosef, Dawid vi, megavɔ̃ srɔ̃wò Maria kpɔkplɔ va gbɔwò o, elabena fu, si ke wòfɔ la, Gbɔgbɔ kɔkɔe la mee wòtso. Adzi ŋutsuvi, eye nayɔ eƒe ŋkɔ be Yesu; elabena eyae laɖe eƒe dukɔ la tso woƒe nuvɔ̃wo me. Ke esia katã va me, bene woawu nya, si Aƒetɔ la gblɔ ɖi to nyagblɔɖila dzi la nu bena: „Kpo da, ɖetugbi, si menya ŋutsu o la, le fu fɔ ge, eye wòadzi ŋutsuvi, eye woayɔ eƒe ŋkɔ be Imanuel, si gome ènye: Mawu li kpli mi.“\n Eye wòdzi ŋutsuvi, si nye eƒe ŋgɔgbevi, eye wòxatsa avɔ ɖe eŋu, eye wòtsɔe mlɔ lãnuɖunu me; elabena womekpɔ teƒe le amedzrodzeƒe o. Eye alẽnyilawo le nuto ma ke me le gbedzi, eye wole woƒe alẽha ŋuti dzɔm le zã me. Eye Aƒetɔ ƒe dɔlaa ɖe tsi tre ɖe wo gbɔ, eye Aƒetɔ ƒe ŋutikɔkɔe klẽ ƒo xlã wo, eye wovɔ̃ ŋutɔŋutɔ. Eye dɔla la gblɔ na wo bena: Migavɔ̃ o! Elabena kpɔ ɖa, meva dzidzɔ gã ŋutinya gblɔ ge fia mi, esi lanye na dukɔ blibo la katã; elabena wodzi xɔla, si nye Kristo, Aƒetɔ la, na mi egbe le Dawid dua me. Eye esia anye dzesi na mi: Míakpɔ vidzĩe, si woxatsa avɔ ɖe eŋu, eye wòmia lãnuɖunu me. Eye kasia dziƒoʋakɔha gãa ɖe kpe ɖe mawudɔla la ŋuti, wole Mawu kafum le gbɔgblɔm bena: Ŋutikɔkɔe woana Mawu le dziƒo boo, eye ŋutifafa ava anyigba dzi; amegbetɔwo ŋu woakpɔ ŋudzedze nyui le. Eye wòva me, esime mawudɔlawo dzo le wo gbɔ heyi dziƒo la, alẽnyilawo gblɔ na wo nɔewo bena: Mina ne miayi Betlexem, aɖakpɔ nusia, si va dzɔ, esi Aƒetɔ la na mienya. Eye woɖe abla va, eye wokpɔ Mana kple Yosef kpakple vidzĩe, si le anyimlɔƒe le lãnuɖunu me. Esi wokpɔe la, wokaka nya, si wogblɔ na wo le ɖevi sia ŋuti. Eye amesiwo katã see la, woƒe mo wɔ yaa le nya, siwo alẽnyilawo gblɔ na wo la ŋuti. Ke Mana lé nya siawo katã ɖe ta me, eye wobu wo ŋuti le eƒe dzi me. Eye alẽnyilawo gbugbɔ, eye wole ŋutikɔkɔe kple kafukafu tsɔm na Mawu le nusiwo katã wose, eye wokpɔ la ŋuti, abe alesi wogblɔ na wo la ene. Eye esi wotso aʋa nɛ le ŋkeke enyilia dzi la, wotsɔ ŋkɔ nɛ be Yesu, abe alesi mawudɔla yɔe ɖi, hafi wòfɔ eƒe fu ene.\n Ke esi wodzi Yesu le Betlexem le Yudea, le fia Herodes ŋɔli la, kpɔ ɖa, nunyalawo tso ɣedzeƒe va Yerusalem va bia bena: Afika Yudalawo ƒe fia, si wodzi la le? Elabena miekpɔ eƒe ɣletivi le ɣedzeƒe, eye mieva ta de ge agu na eyama esi. Ke esi fia Herodes se esia la, dzika tso eya kple Yerusalem katã ƒo. Eye esi wòƒo dukɔ la ƒe nunɔlagãwo kple agbalẽfialawo katã nu ƒu la, edzro me bia wo afisi wodzi Kristo la le. Eye wogblɔ nɛ be: Le Betlexem le Yudea, elabena nenema woŋlɔ ɖi to nyagblɔɖila dzi bena: „Eye wò Betlexem le Yuda-nyigba dzi, menye suetɔ nènye le Yuda ƒe fiaduwo dome kura o; elabena wò me fia, si le nye dukɔ Israel nyi ge la, ado atso.“ Tete la Herodes yɔ nunyalawo yi ɖe adzame, eye wòbia ɣeyiɣi, si dzi ɣletivi la do la wo tsitotsito. Eye esi wòdɔ wo ɖo ɖe Betlexem la, egblɔ bena: Miheyi ɖadi ɖevi la vevie; eye ne miekpɔe la, migava ka eta nam bena, nye hã mayi aɖade ta agu nɛ. Ke woawo la, esi wose fia ƒe nya la, woto edzi heyi; eye kpɔ ɖa, ɣletivi, si wokpɔ le ɣedzeƒe la, zɔ wo ŋgɔ laa keke va tɔ ɖe aƒe, si me ɖevi la le la ƒe tame. Ke esi wokpɔ ɣletivia la, dzi dzɔ wo geɖe ŋutɔ. Eye esi woyi ɖe aƒea me la, wokpɔ ɖevi la kple dadaa Maria; tete wodze klo de ta agu nɛ, eye woʋu woƒe nuwo nu hetsɔ nunanawo, sika, kotoklobo kple lili nɛ. Eye esi Mawu gbe nya na wo le drɔ̃eƒe be, womagagbugbɔ ayi Herodes gbɔ o la, woto mɔ bubu gbugbɔ yi wo de.\n Eye wòva ve me le ŋkeke mawo me be, sedede tso kaisaro Augusto gbɔ bena, woaxlẽ xexeame katã aŋlɔ. Ŋɔŋlɔ gbãtɔ sia va me, esime Kirenio le mɔ̃mefia ɖum le Siria. Eye amewo katã dze mo heyi be, wòaŋlɔ woƒe ŋkɔwo, amesiame yi ɖe ye ŋuta ƒe du me. Eye Yosef hã dzo le Galilea, tso Nazaret-du la me heyi Yudea ɖe Dawid du, si woyɔna be Betlexem la me, elabena etso Dawid ƒe me kple eƒome la me,\n Eye wokpɔ dzesi gãa ɖe le dziƒo: Nyɔnua ele do ɣe, eye ɣleti le eƒe afɔ te, eye ɣleti wuieve ƒe fiakuku le eta, eye fu le eƒo, eye wòle ɣli dom le fuɖuame ŋuti, eye vidzidzi nye do nɛ. Eye wokpɔ dzesi bubua ɖe le dziƒo, eye kpɔ ɖa, ʋɔ driba dzi gãa ɖe, si ta adre kple dzo ewo li na, eye fiakuku adre le eƒe tawo. Eye eƒe asike he dziƒoɣletiviwo ƒe akpa etɔ̃lia, eye wotsɔ wo ƒu gbe ɖe anyigba. Eye ʋɔ driba la tsi tre ɖe nyɔnu, si le vi dzi ge la, ƒe ŋku me, bena ne edzi via ko la, ne yeatsɔe ami. Eye wòdzi ŋutsuvi, si latsɔ gatikplɔ akplɔ dukɔwo katã; eye wotsɔ via yi Mawu kple eƒe fiazikpui la gbɔ.


Ðe Nèlɔ̃na Be Zemela Gã La Natrɔ Asi Le Ŋuwòa? | Nusɔsrɔ̃\n“Ale si tsu le le zemela si mee la, nenemae miele le asinye me.”—YER. 18:6.\nHADZIDZI: 60, 22\nNɔnɔme kawoe ate ŋu ana ame ƒe dzi me nasẽ wòagbe Yehowa ƒe aɖaŋuɖoɖo?\nNɔnɔme nyui kawoe ana míanye tsu bɔbɔewo le Mawu si me?\nAleke dzila Kristotɔwo ate ŋu aɖee afia be yewobɔbɔ ɖe Zemela Gã Yehowa ƒe ŋusẽ te?\n1, 2. Nu ka tae Mawu bu Daniel be ‘enye ame vevi,’ eye aleke míate ŋu asrɔ̃ Daniel?\nESI woɖe aboyo Yudatɔwo yi blema Babilon la, wokpɔe be dua me yɔ fũu kple legbawo, eye emenɔlawo zu kluviwo na gbɔgbɔ vɔ̃wo. Gake Yudatɔ wɔnuteƒewo, abe Daniel kple exɔlɔ̃ etɔ̃awo ene, meɖe mɔ Babilontɔwo trɔ woƒe nɔnɔme o. (Dan. 1:6, 8, 12; 3:16-18) Daniel kple exɔlɔ̃wo ɖoe kplikpaa be yewoasubɔ yewo Mèla Yehowa ɖeka ko. Eye nu dze edzi na wo! Togbɔ be Daniel nɔ Babilon ƒe geɖe hã la, Mawu ƒe dɔla aɖe gblɔ be enye “ame vevi.”—Dan. 10:11, 19.\n2 Le Biblia ŋlɔɣi la, ɣeaɖewoɣi zemelawo tea tsu alo anyi ɖe nane me be zea nanɔ nɔnɔme si yewodi me. Mawusubɔla vavãwo lɔ̃ ɖe edzi be Yehowae nye Xexea Me Katã Ƒe Dziɖulagã, eye ŋusẽ le esi be wòatrɔ dukɔwo be woanɔ abe ale si wòdii ene. (Xlẽ Yeremiya 18:6.) Mawu kpɔ ŋusẽ ɖe mí ame ɖekaɖekawo hã dzi nenema ke. Gake eɖe mɔ na mí be míawo ŋutɔ míalɔ̃ abɔbɔ na ye. Azɔ mina míakpɔ nu siwo akpe ɖe mía ŋu be míakpɔtɔ anɔ abe anyi bɔbɔewo ene le Mawu si me ɖa. Míadzro biabia etɔ̃ siawo me: (1) Aleke míawɔ atsri nɔnɔme gbegblẽ siwo ate ŋu ana míaƒe dzi me nasẽ? (2) Aleke míawɔ atu nɔnɔme nyui siwo ana míanye tsu bɔbɔewo le Mawu si me la ɖo? (3) Aleke dzila Kristotɔwo ate ŋu abɔbɔ ɖe Mawu ƒe ŋusẽ te le wo viwo mamla me?\nTSRI NƆNƆME GBEGBLẼ SIWO ATE ŊU ANA WÒ DZI ME NASẼ\n3. Nɔnɔme gbegblẽ kawoe ate ŋu ana míaƒe dzi me nasẽ? Gblɔ eƒe kpɔɖeŋu.\n3 Lododowo 4:23 gblɔ be: “Dzɔ wò dzi ŋu wu nu bubu ɖe sia ɖe, elabena eya mee agbe tsona.” Nɔnɔme gbegblẽ kawo ŋue wòle be míadzɔ míaƒe dzi ŋu le? Woawoe nye dada si gbɔ eme, nu vɔ̃ gbenɔnɔ, kple xɔsemanɔamesi. Nɔnɔme siawo ate ŋu aƒã tomaɖomaɖo kple aglãdzedze ɖe mía me. (Dan. 5:1, 20; Heb. 3:13, 18, 19) Yuda Fia Uziya va zu dadala. (Xlẽ 2 Kronika 26:3-5, 16-21.) Le gɔmedzedzea la, Uziya wɔ “nu si nyo le Yehowa ŋkume,” eye “edi Mawu.” Gake “esi ŋusẽ nya ɖo eŋu ko la, eƒe dzi de asi dada me” togbɔ be Mawue na ŋusẽae hã! Uziya yi gbedoxɔ me gɔ̃ hã be yeado dzudzɔ ʋeʋĩ, evɔ nunɔla siwo tso Aron ƒomea me koe kpɔ mɔ awɔ dɔ sia hafi. Esi nunɔlawo xlɔ̃ nu Uziya la, edo dziku helĩhelĩ! Nu kae do tso eme? Mawu bɔbɔe ɖe anyi vevie hena wòdze anyidɔ alo kpodɔ va se ɖe eƒe kugbe.—Lod. 16:18.\n4, 5. Nu kae ate ŋu adzɔ ne míekpɔ nyuie le ɖokuidodoɖedzi ŋu o? Gblɔ eƒe kpɔɖeŋu.\n4 Ne míetsri dàda o la, míawo hã míava nɔ ‘mía ɖokui ŋu bum wu ale si dze,’ ale gbegbe be míagbe aɖaŋu siwo woɖo na mí tso Ŋɔŋlɔawo me gɔ̃ hã. (Rom. 12:3; Lod. 29:1) De ŋugble le Kristotɔ hamemetsitsi aɖe si woyɔna be Jim ŋu kpɔ. Eƒe susu mewɔ ɖeka kple hamemetsitsi bubuawo tɔ esi wonɔ hamea ƒe nya aɖe me dzrom o. Jim gblɔ be: “Megblɔ na hamemetsitsiawo be womelɔ̃a ame o, eye metso dzo le wo gbɔ.” Gake ‘dzibilaa, nue woxɔna le esi.’ Le ɣleti ade megbe la, eʋu yi hame bubu me, ke womeɖoe hamemetsitsi le afi ma o. Egblɔ be: “Nye dzi gbã. Ale si mebu ɖokuinye ame dzɔdzɔe akpae la kpɔ ŋusẽ ɖe dzinye ale gbegbe be medo le nyateƒea me.” Jim dzudzɔ kpekpeawo dede ƒe ewo sɔŋ. Egblɔ be: “Ewɔ nam be wodam ɖe anyi, eye meva nɔ fɔ bum Yehowa ɖe eta. Le ƒe siawo katã me la, hamemetsitsiwo vaa gbɔnye be yewoakpe ɖe ŋunye, gake megbe.”\n5 Nu si dzɔ ɖe Jim dzi ɖee fia be dàda ate ŋu awɔe be míanɔ mía ɖokui ta ʋlim, si ate ŋu ana míaƒe dzi me nasẽ. (Yer. 17:9) Jim gblɔ be: “Ewɔna nam kokoko be nɔvi kemɛawo ƒe nyae medzɔ o.” Ðe hati Kristotɔ aɖe wɔ nu wòve wò, alo woxɔ agbanɔamedzi aɖewo le asiwò wòte ɖe dziwòa? Nu kae nèwɔ? Ðe nèbu ɖokuiwò wu ale si dzea? Alo ale si nàwɔ ŋutifafa kple nɔviwò ahayi edzi awɔ nuteƒe na Yehowa boŋ ŋue nètsi dzi ɖoa?—Xlẽ Psalmo 119:165; Kolosetɔwo 3:13.\n6. Nu kae ate ŋu adzɔ ne míetsɔ nu vɔ̃ wɔwɔ ɖo dɔe?\n6 Nu vɔ̃ wɔwɔ, ɖewohĩ le bebeme gɔ̃ hã, ate ŋu ana ame nagbe Mawu ƒe nuxlɔ̃ame. Ate ŋu awɔe be amea nayi nu vɔ̃ gbenɔnɔ dzi. Nɔviŋutsu aɖe gblɔ be yeƒe dzi va ku atri, ale be agbe vlo si nɔm yenɔ megaɖea fu na ye o. (Nyagb. 8:11) Nɔviŋutsu bubu aɖe si tsɔ amamaɖeɖe kple gbɔdɔdɔ ƒe nuwɔnawo kpɔkpɔ ɖo dɔe la gblɔ emegbe be: “Menɔ susum be hamemetsitsiwo mesea nu gɔme na ame o.” Eƒe nɔnɔmea nɔ nu gblẽm le eƒe mawusubɔsubɔ ŋu. Mlɔeba eƒe nuwɔna va dze go, eye hamemetsitsiwo kpe ɖe eŋu. Ele eme be mí katã míede blibo o. Gake ne míeva le vodada dim le amewo ŋu alo le míaƒe nuwɔna gbegblẽwo ta ʋlim hegbe Mawu ƒe tsɔtsɔke kple kpekpeɖeŋu biabia la, ke efia be míaƒe dzi me le sesẽm.\n7, 8. (a) Aleke xɔsemanɔamesi na blema Israel-viwo ƒe dzi me sẽ? (b) Nu kae míesrɔ̃ tso eme?\n7 Ale si xɔsemanɔamesi ate ŋu ana ame ƒe dzi me nasẽ la dze le Israel-vi siwo Yehowa ɖe tso Egipte la ƒe kpɔɖeŋu me. Dukɔ ma kpɔ eteƒe Mawu wɔ nukunu gãgãwo, esiwo dzi ŋɔ gɔ̃ hã, ɖe wo ta! Gake esi wogogo Ŋugbedodonyigbaa la, womeɖe xɔse fia o. Le esi woaɖo ŋu ɖe Yehowa ŋu teƒe la, vɔvɔ̃ ɖo wo eye wolĩ liʋiliʋĩ le Mose ŋu. Wodi gɔ̃ hã be yewoatrɔ ayi Egipte afi si wonye kluviwo le tsã! Ete ɖe Yehowa dzi ŋutɔ. Egblɔ be: “Va se ɖe ɣekaɣie dukɔ sia agbe bubudede ŋunye?” (4 Mose 14:1-4, 11; Ps. 78:40, 41) Le dzimesesẽ kple xɔsemanɔamesi ta la, dzidzime ma katã tsrɔ̃ le gbea dzi.\n8 Egbea esi míele xexe yeyea ƒe agbo nu la, wodoa míawo hã míaƒe xɔse kpɔna. Eya ta anyo be míanɔ ŋku lém ɖe míaƒe xɔse ƒe nyonyome ŋu. Le kpɔɖeŋu me, míate ŋu akpɔe ɖa be aleke míebua Yesu ƒe nya siwo le Mateo 6:33 mahã. Bia ɖokuiwò be: ‘Ðe nye taɖodzinu kple nyametsotsowo ɖenɛ fiana be mexɔ Yesu ƒe nya mawo dzi se vavã? Ðe magbe kpekpeawo alo gbeadzi dede be mawɔ dɔ akpɔ ga geɖea? Nu kae mawɔ ne nye dɔ va le nye ɣeyiɣi katã xɔm? Ðe maɖe mɔ xexea natrɔ nye nɔnɔme ɖe etɔ dzi, alo atu asim ɖa tso nyateƒea me gɔ̃ hã?’\n9. Nu ka tae wòle be ‘míanɔ mía ɖokui dom kpɔ’ be míele xɔse la me hã, eye aleke míawɔ esiae?\n9 Tsɔe be Biblia ƒe mɔfiamewo, abe esiwo ku ɖe hadede, ameɖeɖelehame alo modzakaɖeɖe ene ŋu la dzi wɔwɔ medzɔa dzi na Yehowa subɔla aɖe tututu o. Azɔ bia ɖokuiwò be: ‘Ðe wòanye be nyee nye ame ma?’ Ne míekpɔe be nɔnɔme sia ƒomevi le gegem ɖe mía me la, ke ehiã be míalé ŋku ɖe míaƒe xɔse ŋu enumake ŋkubiãtɔe! Biblia ɖo aɖaŋu na mí be: “Minɔ mia ɖokui dom kpɔ be miele xɔse la me hã; minɔ mia ɖokui me dzrom kpɔ ne mianya ame siwo ƒomevi mienye.” (2 Kor. 13:5) Ne gbɔdzɔgbɔdzɔ siawo le ŋuwò la, lɔ̃ ɖe edzi, eye nàzã Mawu ƒe Nya la atsɔ anɔ wò susu ɖɔm ɖo edziedzi.\nYI EDZI NÀNYE ANYI BƆBƆE\n10. Nu kawoe akpe ɖe mía ŋu míanɔ abe anyi bɔbɔewo ene le Yehowa si me?\n10 Nu siwo Mawu na mí be wòakpe ɖe mía ŋu míakpɔtɔ anɔ abe tsu bɔbɔewo ene dometɔ aɖewoe nye eƒe Nya la, Kristo hamea kple gbeƒãɖeɖedɔa. Ale si ko wowua tsi ɖe anyi dzi wòbɔbɔna la, Biblia xexlẽ gbe sia gbe kple ŋugbledede le eŋu akpe ɖe mía ŋu míabɔbɔ bɔlɔbɔlɔe le Yehowa si me. Yehowa bia tso Israel fiawo si be woagbugbɔ Mawu ƒe Sea aŋlɔ na wo ɖokui ahanɔ exlẽm gbe sia gbe. (5 Mose 17:18, 19) Apostoloawo hã de dzesii be Ŋɔŋlɔawo xexlẽ kple ŋugbledede le wo ŋu aɖe vi na yewo le subɔsubɔdɔa me. Woyɔ nya tso Hebri Ŋɔŋlɔawo me alo he susu yi edzi zi gbɔ zi alafa geɖe le woƒe nuŋlɔɖiwo me, eye wode dzi ƒo na ame siwo woɖea gbeƒã na hã be woawo hã nawɔe nenema. (Dɔw. 17:11) Nyateƒee, ‘Nu si le veviea, vevize me woɖanɛ le,’ eya ta míawo hã míexlẽa Mawu ƒe Nya la gbe sia gbe, míedoa gbe ɖa hedea ŋugble le eŋu. (1 Tim. 4:15) Esia kpena ɖe mía ŋu míebɔbɔa mía ɖokui na Yehowa wòtrɔa asi le mía ŋu.\nWɔ Mawu ƒe nunanawo ŋu dɔ be wòate ŋu atrɔ asi le ŋuwò bɔbɔe (Kpɔ memama 10-13)\n11, 12. Gblɔ ale si Yehowa toa Kristo hamea dzi kpena ɖe mía ŋu míetrɔa nɔnɔme ƒe kpɔɖeŋu.\n11 To Kristo hamea dzi la, Yehowa trɔa asi le mía dometɔ ɖe sia ɖe ŋu le eƒe hiahiã nu. Jim, si ƒe nya míegblɔ do ŋgɔ ƒe dzi va bɔbɔ esime hamemetsitsi aɖe dze xɔ̃e. Jim gblɔ be: “Mehe nya ɖe ŋunye alo bu fɔm ɖe nu si mewɔ ta gbeɖe o. Ke boŋ eƒe nyawo tum ɖo, edi vevie be yeakpe ɖe ŋunye.” Anɔ ɣleti etɔ̃ megbe la, hamemetsitsia kpe Jim na Kristotɔwo ƒe kpekpea. Jim gblɔ be: “Hamea xɔm atuu, eye lɔlɔ̃ si woɖe fiam na metrɔ susu. Meva kpɔe be menye ale si mese le ɖokuinye mee le vevie o. Nɔviwo kple srɔ̃nye lɔlɔ̃a, si ƒe xɔse megbɔdzɔ kpɔ o la, kpe ɖe ŋunye vivivi ŋusẽ gaɖo ŋunye. Nyati siwo nye, ‘Womate Ŋu Ada Fɔbubua Ðe Yehowa Dzi O,’ kple ‘Subɔ Yehowa Nuteƒewɔwɔtɔe,’ siwo dze le November 15, 1992 ƒe Gbetakpɔxɔ me hã de dzi ƒo nam geɖe.”\n12 Le ɣeyiɣi aɖe megbe la, wogbugbɔ ɖo Jim hamemetsitsi. Tso ekema dzi la, ekpe ɖe nɔvi bubu siwo hã le nɔnɔme ma tɔgbi me ŋu be ŋusẽ gaɖo wo ŋu. Egblɔ be: “Mebui tsã be nye kple Yehowa dome nɔ nyuie, gake le nyateƒe me la, ɖokuinye blem menɔ! Ete ɖe dzinye be mena dàda gbã ŋku nam be nyemekpɔ nu siwo le vevie wu dze sii o, ale be metsɔ susu ɖo amewo ƒe vodadawo ŋu fũu akpa.”—1 Kor. 10:12.\n13. Nɔnɔme nyui kawoe gbeƒãɖeɖedɔa ate ŋu ana míatu ɖo, eye vi kae wòaɖe?\n13 Aleke gbeƒãɖeɖedɔa ate ŋu akpe ɖe mía ŋu be míatu nɔnɔme nyuiwo ɖo? Nya nyuia gbɔgblɔ na amewo ana míabɔbɔ mía ɖokui ahaɖe Mawu ƒe gbɔgbɔa ƒe kutsetsea ƒe akpa vovovoawo afia. (Gal. 5:22, 23) Wò ya bu nɔnɔme nyui siwo gbeƒãɖeɖedɔa kpe ɖe ŋuwò netu ɖo ŋu kpɔ ko! Azɔ hã, Kristotɔwo ƒe nɔnɔme nyui siawo tutuɖo ɖoa atsyɔ̃ na míaƒe gbedeasia, eye wònana aƒemenɔla aɖewo trɔa ale si wowɔa nui ɖe mía ŋu. Le kpɔɖeŋu me, esi Ðasefo eve aɖewo siwo le Australia yi ɖe nyɔnu aɖe gbɔ la, ɖeko wònɔ nya kam na wo vãmvãmvãm, gake wolé wo ɖokuiwo kpoo. Emegbe nyɔnua se veve ɖe eƒe nuwɔnaa ta eye wòŋlɔ agbalẽ ɖo ɖe alɔdzedɔwɔƒea. Egblɔ le eme be: “Medi be maɖe kuku na gbeƒãɖela dzigbɔɖitɔ bɔbɔɖokui eve mawo ɖe ale si meda wo ɖe anyi hebu ɖokuinye ame dzɔdzɔe akpa la ta. Bometsinue wònye be metɔ ɖe ame eve siwo le Mawu ƒe Nya la kakam ŋkume henɔ agbagba dzem be magblẽ woƒe dɔa me nenema.” Ðe aƒemenɔlaa agblɔ nya ma nenye ɖe wòkpɔe be gbeƒãɖelaawo do dziku vie gɔ̃ hã? Kura o! Míaƒe gbeƒãɖeɖedɔa ɖea vi na míawo ŋutɔwo kple mía haviwo siaa nyateƒe!\nBƆBƆ ÐE MAWU ƑE ŊUSẼ TE LE VIWÒWO MAMLA ME\n14. Nu kae wòle be dzilawo nawɔ be woate ŋu ahe wo viwo wòadze edzi?\n14 Ðevi geɖewo dina vevie be yewoasrɔ̃ nu, eye wobɔbɔa wo ɖokui zi geɖe. (Mat. 18:1-4) Eya ta anyo be dzila dzeaɖaŋuwo naku kutri akpe ɖe wo viwo ŋu woasrɔ̃ nyateƒea ahalɔ̃e kple dzi blibo. (2 Tim. 3:14, 15) Gake hafi dzilawo nate ŋu awɔ esia wòadze edzi la, ele be woadze agbagba be nyateƒea natsi dzi me na woawo ŋutɔwo gbã, eye woanɔ agbe ɖe enu. Ne dzilawo wɔe alea la, ɖeviawo akpɔ ale si woawɔ nyateƒea ŋu dɔe, ke menye be woanɔ esem kple to ko o. Eye woade dzesii be hehe si xɔm yewole la nye lɔlɔ̃ si le yewo dzilawo kple Yehowa siaa si na yewo la ɖeɖe fia.\n15, 16. Aleke dzilawo aɖo ŋu ɖe Mawu ŋu ne edzɔ be woɖe wo vi le hamea me?\n15 Gake vi masetonu aɖewo li, siwo gbea nyateƒea, alo woɖea wo le ha me, le wo dzila Kristotɔwo ƒe hehe siawo katã megbe, eye wònyea taɖui na ƒomea. Nɔvinyɔnu Kristotɔ aɖe si le Anyiehe Afrika gblɔ be: “Esi woɖe nɔvinyeŋutsu le haa me la, ɖeko wòle abe ɖe wòku ene. Míaƒe dzi gbã vevie!” Nu kae nɔvinyɔnua kple dzilaawo wɔ? Wowɔ ɖe Mawu ƒe Nya la ƒe mɔfiafia dzi. (Xlẽ 1 Korintotɔwo 5:11, 13.) Dzilaawo gblɔ be: “Míeɖoe kplikpaa be míawɔ ɖe Biblia ƒe aɖaŋuɖoɖo dzi, elabe míeka ɖe edzi be ne míewɔ nu abe ale si Mawu dii ene la, nu nyuiwo ado tso eme godoo. Míebu ameɖeɖelehame be enye Mawu ƒe amehehe, eye míexɔe se be Yehowa wɔa esia le lɔlɔ̃ me ale si dze. Eya ta míeƒoa nu kple mía via o negbe ɖe ƒomenya vevi aɖe do mo ɖa ko hafi.”\n16 Dɔ kae esia wɔ ɖe wo via dzi? Egblɔ emegbe be: “Menyae be menye ɖe nye ƒometɔwo lé fum o, ke boŋ Yehowa kple eƒe habɔbɔa ƒe mɔfiafia dzi wɔm wole.” Egblɔ hã be: “Ne nɔnɔme aɖe ƒoe ɖe nuwò be nàɖe kuku na Yehowa abia eƒe kpekpeɖeŋu la, ɣemaɣie nàkpɔ ale si gbegbe nèhiã eyamae.” Kpɔ dzidzɔ si gbegbe ƒome ma kpɔ esi wogaxɔ ɖekakpui ma ɖe hamea me ɖa! Ne míelé ŋku ɖe Mawu ŋu le míaƒe mɔwo katã dzi la, eme anyo na mí.—Lod. 3:5, 6; 28:26.\n17. Nu ka tae wòle be míana ɖokuibɔbɔ na Yehowa nadze le míaƒe agbenɔnɔ katã me, eye yayra kae wòahe vɛ na mí?\n17 Nyagblɔɖila Yesaya gblɔ ɖi be, ɣeyiɣi aɖe ava esime Yudatɔ aboyome siwo trɔ dzi me la agblɔ be: “Yehowa, wòe nye mía Fofo. Míawo la, tsu míenye, eye wòe nye mía Mèla; wò asinudɔwɔwɔ mí katã míenye.” Eye woaɖe kuku nɛ be: “Mègaɖo ŋku míaƒe vodada la dzi tegbee o. Kpɔ mí ɖa, míeɖe kuku, wò dukɔ mí katã míenye.” (Yes. 64:8, 9) Ne míawo hã míebɔbɔ mía ɖokui na Yehowa, eye ɖokuibɔbɔ sia dzena le míaƒe agbenɔnɔ katã me la, abu mí ame veviwoe abe ale si tututu wòbu nyagblɔɖila Daniel ene. Ƒo wo katã ta la, Yehowa ayi edzi anɔ asi trɔm le mía ŋu to eƒe Nya la, eƒe gbɔgbɔa kple eƒe habɔbɔa dzi ale be gbe ɖeka la, mí katã míazu ‘Mawu ƒe vi’ deblibowo.—Rom. 8:21.


GBE BUBU Bicol Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Eŋlisi Eʋegbe Ga German Hiligaynon Hungarian Italian Korean Lithuanian Malagasy Polish Portuguese Romanian Sepedi Setswana Shona Silozi Slovak Slovenian Swahili Tsonga Turkish Ukrainian\nLODODOWO 16:16 gblɔ be: ‘Aleke gbegbe nunyakpɔkpɔ mehenyo wu sikae, eye gɔmesesekpɔkpɔ meheƒo klosalo tae o!’ Nu ka tae asixɔxɔ le nunya ŋu nenema gbegbe ɖo? “Elabena nunya doa vɔvɔli, eye ga hã doa vɔvɔli; eye sidzedze ƒe viɖe enye: Nunya léa amesi si wòle la ƒe agbe ɖe te.” (Nyagblɔla 7:12) Ke aleke nunya léa ame siwo si wòle la ƒe agbe ɖe tee?\nMawumenunya ƒe amesisusu, si nye Mawu ƒe Nya, Biblia, me sidzedze vavã ƒe amesisusu, kple agbenɔnɔ woawɔ ɖeka kplii, kpena ɖe mía ŋu míezɔna le mɔ si dzea Yehowa ŋu la nu. (Lododowo 2:10-12) Blema Israel Fia Salomo gblɔ be: ‘Vɔ̃tsitsri enye nuteƒewɔlawo ƒe mɔtata; amesi léa ŋku ɖe eƒe zɔzɔme ŋu la, kpɔa eƒe agbe ta.’ (Lododowo 16:17) Ɛ̃, nunya ɖea ame siwo si wòle la tso mɔ vɔ̃wo me eye wòkpɔa woƒe agbe ta! Nya kpuikpuikpui siwo me nunya le siwo dze le Lododowo 16:16-33 me ɖe ŋusẽ nyui si mawumenunya ate ŋu akpɔ ɖe míaƒe nɔnɔme, nuƒoƒo, kple nuwɔnawo dzi la fia. *\n‘Bɔbɔ Ðokuiwò Ðe Anyi’\nNunya si woɖɔ abe ame ene la gblɔ be: “Melé fu dada, ɖokuidodoɖedzi.” (Lododowo 8:13) Ðokuidodoɖedzi kple nunya to vovo tso wo nɔewo gbɔ kura. Ele be míawɔ nu le nunya me ahaɖɔ ŋu ɖo be dada alo ɖokuidodoɖedzi ƒe nɔnɔme nagage ɖe mía me o. Vevietɔ la, ele be míaɖɔ ŋu ɖo ne míekpɔ dzidzedze le agbemenuwɔna aɖewo me alo wona agbanɔamedzi aɖewo mí le Kristo hamea me.\nLododowo 16:18 xlɔ̃ nu be: ‘Dada doa ŋgɔ na gbegblẽ, eye ɖokuidodoɖedzi na anyidzedze.’ Bu anyidzedze gãtɔ si dzɔ le xexea me—Mawu ƒe gbɔgbɔmevi deblibo si wɔ eɖokui Satana Abosam ƒe anyidzedze—ŋu kpɔ. (Mose I, 3:1-5; Nyaɖeɖefia 12:9) Ðe meɖe ɖokuidodoɖedzi ƒe gbɔgbɔ fia do ŋgɔ na eƒe anyidzedze oa? Biblia he susu yi nɔnɔme sia dzi esime wògblɔ be woagatsɔ dzikpɔladɔ ade asi na ame si ƒe dzimetɔtrɔ teƒe medidi o le Kristo hamea me o, “bene wòagado eɖokui ɖe dzi, eye wòadze Abosam ƒe ʋɔnudɔdrɔ̃ la me o.” (Timoteo I, 3:1, 2, 6) Aleke wòle vevie be míagade dada dzi na ame bubuwo alo aɖe mɔ wòage ɖe mía ŋutɔwo hã me o enye esi!\nLododowo 16:19 gblɔ be: ‘Ðokuibɔbɔɖeanyi le hiãtɔwo dome nyo wu ne woamã aboyonu kple dadalawo.’ Nu si ɖee fia be nuxlɔ̃ame nyui aɖee nya sia nye la dze le nu si dzɔ ɖe blema Babilon Fia Nebukadnezar dzi me. Ewɔ sikalegba gã aɖe—si ɖewohĩ enye eya ŋutɔ ƒe nɔnɔme—dadatɔe ɖe Dura bali me. Ðewohĩ woda sikalegbaa ɖe kpe kɔkɔ aɖe dzi si na be wòte ŋu kɔ yi dzi boo meta 27. (Daniel 3:1) Wowɔ ŋkuɖodzikpe kɔkɔ sia be wòanye Nebukadnezar ƒe fiaɖuƒea ƒe dzesi wɔdɔɖeamedzi aɖe. Togbɔ be nu gãwo—abe kpememe ma, ŋkuɖodzikpewo, sɔlemexɔ gã tame tsutsũewo, kple dziƒoxɔ kɔkɔwo—ate ŋu awɔ dɔ ɖe amegbetɔwo dzi hã la, mele alea kura le Mawu ya gome o. Hakpalaa dzi ha be: “Yehowa lolo, ekpɔa ame bɔbɔɖokui, eye wòdzea si dadala tso adzɔge.” (Psalmo 138:6) Le nyateƒe me la, “nusi nye nu gã le amewo dome la, enye ŋunyɔnu le Mawu ƒe ŋku me.” (Luka 16:15) Anyo be ‘míabɔbɔ mía ɖokui na ame bɔbɔɖeanyiwo’ wu be míadi ‘nu kɔkɔwo yome.’—Romatɔwo 12:16.\n‘Nugɔmesese Kple Nufiame’ Nenɔ Wò Nuƒoƒo Me\nAleke nunya ƒe mía si susu kpɔa ŋusẽ ɖe míaƒe nuƒoƒo dzii? Fia nunyalaa gblɔ na mí be: ‘Ame si léa to ɖe nya ŋu la, eƒe asi sua nyui dzi; ame si ɖoa dzi ɖe Yehowa ŋu la, woayrae! Ame si si dzi nyanu le la, woyɔna be nugɔmesela; nya vivi dzia nufiame ɖe edzi. Gɔmesese enye agbevudo na ame si si wòle; ke bometsitsi enye tohenu na bometsilawo. Nugɔmesela ƒe dzi nana eƒe nù dzea nunya, eye eƒe nuyiwo dzia nufiame ɖe dzi.’—Lododowo 16:20-23.\nNunya kpena ɖe mía ŋu be nugɔmesese kple nufiame nɔa míaƒe nuƒoƒo me. Nu ka tae? Elabena ame si si dzi nyanu le la dzea agbagba be yeakpɔ ‘nu nyui’ si le nya aɖe me eye ‘wòɖoa dzi ɖe Yehowa ŋu.’ Ne míedzea agbagba dea dzesi nu nyui siwo amewo wɔna la, enɔa bɔbɔe be míakafu wo. Le esi míaƒe nya me nasẽ alo míanye nyahelawo teƒe la, míaƒe nyawo vivina eye wonana kakaɖedzi amewo boŋ. Ame bubuwo ƒe nɔnɔmewo gɔmesese ate ŋu akpe ɖe mía ŋu míakpɔ ale si gbegbe woƒe nɔnɔmewo nu sẽe kple ale si wole akɔ kpem kplii adze sii.\nNuƒoƒo si me nunya le le vevie le míaƒe Fiaɖuƒegbeƒãɖeɖe kple nusrɔ̃lawo wɔwɔ dɔa hã me. Ne míele Mawu ƒe Nya la fiam amewo la, menye susuae nye be míagblɔ Ŋɔŋlɔawo me nyawo na wo ko o. Míaƒe taɖodzinue nye be míana nya nade woƒe dzi gbɔ. Esia bia be nufiame nanɔ míaƒe aɖe dzi alo woakpɔ kakaɖedzi le míaƒe nyawo ŋu. Apostolo Paulo xlɔ̃ nu eƒe hadɔwɔla Timoteo be wòayi edzi anɔ nu siwo ŋu ‘wòkpɔ kakaɖedzi le’ la me.—Timoteo II, 3:14, 15.\nNumekugbalẽ aɖe si woyɔna be An Expository Dictionary of New Testament Words si W. E. Vine ŋlɔ gblɔ be, Helagbe me nya si gɔme woɖe le afi sia be ana woakpɔ “kakaɖedzi” la fia be “woazã nya siwo me susu le alo nukpɔsusu nyuiwo atsɔ atrɔ ame ƒe susui.” Be amewo nalɔ̃ ɖe nya siwo me míedzrona kpli wo dzi eye woatrɔ woƒe susu la, ebia be míase ale si wobua tamee, nu siwo ŋu wotsia dzi ɖo, woƒe nɔnɔmewo, kple ame si ƒomevi wonye la gɔme. Aleke míawɔ be nugɔmesese sia nasu mía si? Nusrɔ̃la Yakobo ɖo eŋu be: “Amesiame naɖe abla le nusese me, nanɔ blewu le nuƒoƒo me.” (Yakobo 1:19) Ne míenaa nyaselaa ɖea eƒe susuwo gblɔna eye míeléa to ɖe nya siwo wògblɔna ŋu la, míate ŋu anya nu si le eƒe dzi me.\nApostolo Paulo ɖe dzesi le nyaƒoƒo ɖe amewo nu be woaka ɖe nyaa dzi me ŋutɔ. (Dɔwɔwɔwo 18:4) Eƒe tsitretsiɖeŋulawo dometɔ ɖeka si ŋkɔe nye Demetrio, si nye klosalonutula, gɔ̃ hã lɔ̃ ɖe edzi be: “Menye Efeso ɖeɖeko o, ke boŋ Asia blibo la katã kloe, Paulo sia ƒoe ɖe ameha geɖewo nu, eye wòtrɔ woƒe tame.” (Dɔwɔwɔwo 19:26) Ðe Paul tsɔ eƒe dzidzedzekpɔkpɔ le gbeƒãɖeɖedɔa me ŋuti kafukafua na eɖokuia? Kura o. Ebu eƒe gbeƒãɖeɖedɔa be enye “[Mawu ƒe] Gbɔgbɔ kple ŋusẽ ƒe ɖeɖefia.” (Korintotɔwo I, 2:4, 5) Yehowa ƒe gbɔgbɔ kɔkɔea kpena ɖe míawo hã mía ŋu. Esi míeɖoa ŋu ɖe Yehowa ŋu ta la, míekana ɖe edzi be ne míele agbagba dzem be míaƒo nu kple nugɔmesese eye míana amewo naka ɖe míaƒe nyawo dzi le míaƒe subɔsubɔdɔa me la, akpe ɖe mía ŋu.\nMewɔ nuku o be woyɔ “amesi si dzi nyanu le la” be “nugɔmesela”! (Lododowo 16:21) Nyateƒee, “agbevudo” ye nugɔmesese nye na ame siwo si wòsu. Ke bometsilawo ya ɖe? ‘Wodoa vlo nunya kple amehehe.’ (Lododowo 1:7) Nu kae dona tso eme na wo ne wogbe Yehowa ƒe amehehe? Abe ale si wòdze le nya siwo do ŋgɔ me ene la, Salomo gblɔ be: “Bometsitsi enye tohenu na bometsilawo.” (Lododowo 16:22) Wogaxɔa amehehe bubuwo, siwo nyea tohehe vevie zi geɖe. Bometsilawo ate ŋu ahe nɔnɔme sesẽwo, ŋukpe, kple dɔléle ava wo ɖokui dzi, alo aku kukpo gɔ̃ hã.\nEsi Israel fia ganɔ susu hem yi ŋusẽ nyui si nunya ma kpɔna ɖe míaƒe nuƒoƒo dzi dzi la, egblɔ be: ‘Nya dzeto la anyitsi wònye, evivina na luʋɔ, eye wòyɔa dɔ ƒuwo.’ (Lododowo 16:24) Abe ale si anyitsi vivina eye wònaa dɔwuitɔ ƒe dzi dzea eme kaba ene la, nenema ke nya dzetowo gbɔgblɔ dea dzi ƒo na amewo henana woƒe dzi dzea emee. Anyitsi daa dɔ aɖewo hã eye wonyo na ame ƒe lãmesẽ. Nenemae nya dzetowo le; wonyo na míaƒe gbɔgbɔmelãmesẽ.—Lododowo 24:13, 14.\nKpɔ Nyuie Le ‘Mɔ Si Dzena Mɔ Dzɔdzɔe’ La Ŋu\nSalomo gblɔ be: ‘Ame aɖewo ƒe mɔ dzɔna le wo ŋku me; ke eƒe nuwuwu nyea ku ƒe mɔ.’ (Lododowo 16:25) Esia nye nuxlɔ̃ame ku ɖe tamesusu masɔmasɔwo kple agbenɔnɔ wòatsi tre ɖe Mawu ƒe sewo ŋu ŋuti. Le amegbetɔ madeblibo ƒe susu nu la mɔ aɖewo adze mɔ dzɔdzɔe, gake le nyateƒe me la wohenye mɔ siwo tsi tre ɖe Mawu ƒe Nya la me gɔmeɖose dzɔdzɔewo ŋu. Gawu la, Satana ate ŋu aflu ame wòasusu be yele agbenɔnɔmɔ nyuitɔ dzi, evɔ le nyateƒe me la wòhele mɔ si kplɔa ame yia ku me la dzi.\nAmetakpɔnu nyuitɔ si ate ŋu akpɔ mía ta tso ameɖokuibeble sia mee nye be míana dzi nyanu senugɔme kpakple dzitsinya si wotsɔ Mawu ƒe Nya la me sidzedze fia mɔe nasu mía si. Nu nyuitɔ si ate ŋu akpe ɖe mía ŋu ne míele nyametsotsowo wɔm—eɖanye le agbenɔnɔ gome loo alo tadedeagu gome alo nu bubu ɖe sia ɖe gome o—yee nye be míana Mawu ƒe dzidzenu siwo ku ɖe nyui kple vɔ̃ ŋu nafia mɔ mí.\n“Dɔwɔla Ƒe Dɔwuamee Wɔa Dɔ Nɛ”\nFia nunyala la yi eƒe nyaa dzi be: ‘Dɔwɔla ƒe dɔwuamee wɔa dɔ nɛ; elabena eƒe nue le du ƒom ɖe ete.’ (Lododowo 16:26) Salomo le gbɔgblɔm be ale si nuɖuɖu dzroa dɔwɔlae la ate ŋu ‘awɔ dɔ sesẽ nɛ,’ elabena eƒe dɔwuamea ‘ƒoa du ɖe ete,’ alo ʋãnɛ. An American Translation ƒe Biblia gɔmeɖeɖe xlẽ be: ‘Dɔwɔla ƒe nudzodzro wɔa dɔ nɛ; elabena eƒe dɔwuame le du ƒom ɖe ete.’ Nudzroame, abe nuɖuɖu ƒe amedzodzro, ate ŋu aʋã mí míalé fɔ ɖe dɔ ŋu. Nudzodzro sia ɖea vi. Ekema ne woɖe mɔ nudzodzro sia si sɔ la gbɔ eme hetrɔ zu ŋukeklẽ ya ɖe? Emetsonuawo sɔ kple ale si mlekpuimedzo si wodo ɖe asaɖa me hena nuɖaɖa natrɔ azu dzo gã alé ave blibo. Ŋukeklẽ nye nudzodzro si gbɔ eme, eye egblẽa nu ŋutɔ. Nunyala kpɔa afɔku sia dzea sii, eye wòléa eɖokui le dzodzro nyuiwo gɔ̃ hã gome.\nMegato “Mɔ Manyomanyo Dzi” O\nNya siwo dona tso míaƒe nu me ate ŋu agblẽ nu abe dzobibi ene. Esime Salomo nɔ nu si vodada didi le amewo ŋu kple wo ŋuti nya kaka gblẽna ɖɔm la, egblɔ be: ‘Yakame tia dzɔgbevɔ̃e yome, eye dzo binu le eƒe nuyiwo me. Alakpatɔ dea dzre aƒe, eye sakplitɔ mãa xɔlɔ̃wo dome.’—Lododowo 16:27, 28.\n‘Yakamee’ ame si dina be yeagblẽ ye nɔvi ƒe ŋkɔ ŋu nye. Ele be míadze agbagba alé ŋku ɖe nu nyui si amewo wɔna la ŋu, eye míagblɔ nya siwo ana bubu nanɔ wo ŋu. Ekema toɖoɖo ame siwo kakaa ameŋugblẽnyawo ya ɖe? Woƒe nyawo ate ŋu ana woabu nazã ɖe amewo ŋu madzemadzee bɔbɔe, eye wòade mama xɔlɔ̃wo kple hamea me tɔwo siaa dome. Nunya aʋã mí be míagaɖo to wo o.\nEsime fia Salomo nɔ nu xlɔ̃m tso amebleŋusẽ si ate ŋu ana míadze afɔ vɔ̃ dzi ŋu la, egblɔ be: ‘Ŋutasẽla blea ehavi nu, eye wòkplɔnɛ toa mɔ manyomanyo dzi. Amesi miã ŋku la, eɖo vɔ̃ ɖe ta me, amesi và nuyi ɖe nu me goŋgoŋ la, ewɔ vɔ̃ de goe xoxo.’—Lododowo 16:29, 30.\nÐe ŋutasesẽ ƒe amebleŋusẽ ate ŋu akpɔ ŋusẽ ɖe tadeagula vavãwo dzia? Egbea la, ‘tame vɔ̃ ɖoɖo’ ƒe mɔ ɖe ame geɖe. Wowɔa ŋutasẽnuwo alo dea wo wɔwɔ dzi. Masesẽ na mí be míaƒo asa na gomekpɔkpɔ le ŋutasesẽnuwɔna siawo me tẽ o. Ke eƒe ameblemɔnu siwo menya kpɔna o ya ɖe? Ðe womeble ame miliɔn geɖe de modzakaɖeɖe alo kamedefefe siwo me woɖea ŋutasẽnuwo le kpɔkpɔ me oa? Ŋɔŋlɔawo xlɔ̃ nu mí eme kɔ nyuie be: “Ne èzɔ kple nunyalawo la, àdze nunya; ke ne ède ha kple bometsilawo la, àzu ame gbegblẽ.” (Lododowo 13:20) Takpɔkpɔ nyui kae nye esi mawumenunya nye na mí!\nKe nu kae míagblɔ tso ame si wɔ nu le nunya kple nugɔmesese me le eƒe agbe me katã eye ‘meto mɔ manyomanyo dzi o’ la ŋu? Agbenɔnɔ le mɔ dzɔdzɔe nu nya kpɔna le Mawu ŋkume eye wòdze na bubu. Lododowo 16:31 gblɔ be: ‘Atsyɔ̃fiakuku enye ta ƒowɔ, dzɔdzɔenyenye ƒe mɔ dzi wokpɔnɛ lena.’\nLe go bubu me la, naneke menya kpɔna le dziku helĩhelĩ dodo ŋu o. Adam kple Xawa ƒe ŋgɔgbevi, Kain, “bi dzi ŋutɔ, eye wòɖo adã” ɖe nɔvia Habel ŋuti “eye wòwui.” (Mose I, 4:1, 2, 5, 8) Togbɔ be asɔ ɣeaɖewoɣi be míado dziku hã la, ele be míakpɔ mía ɖokui dzi nyuie be míagado dziku wòatso eme o. Lododowo 16:32 gblɔe eme kɔ be: ‘Dzigbɔɖitɔ nyo wu kalẽtɔ, eye amesi ɖua eɖokui dzi la, nyo wu duwo xɔla.’ Dziku helĩhelĩ dodo menye ŋusẽ alo nu dzeame wɔwɔ ƒe dzesi o. Ke boŋ gbɔdzɔgbɔdzɔ si ate ŋu ana ame ‘nato mɔ manyomanyo dzie’ wònye.\nNe ‘Nyametsotso Katã Nye Yehowa Tɔ’\nIsrael fia la gblɔ be: ‘Woda dzidzenu ɖe akɔme, ke Yehowa tɔe enye emetsotso katã.’ (Lododowo 16:33) Le blema Israel la, Yehowa toa nudzidzekpe dzi ɣeaɖewoɣi tsɔ ɖea eƒe tameɖoɖowo fiana. Nudzidzekpewo nyea ati alo kpe siwo le nogonogoe alo gbabɛgbabɛ. Gbã la, woƒoa koko na Yehowa be wòatso nya me le nya aɖe ŋu. Emegbe woŋlɔ́a awu ʋlaya aɖe helɔna nudzidzekpeawo kɔna ɖe eme, eye wogalɔna wo doa goe. Wolɔ̃na ɖe emetsonua dzi be etso Mawu gbɔ.\nYehowa megazãa nudzidzekpe tsɔ ɖea eƒe susuwo gblɔna na eƒe amewo o. Eɖe eƒe tameɖoɖowo gblɔ le eƒe Nya, Biblia, la me. Nu siwo wògblɔ le Biblia me ŋuti sidzedze vavã ƒe amesisusu le vevie bene mawumenunya nasu mía si. Eya ta mele be míaɖe mɔ ŋkeke ɖeka pɛ gɔ̃ hã nato mía ŋu Ŋɔŋlɔ siwo tso gbɔgbɔ me la maxlẽmaxlẽe o.—Psalmo 1:1, 2; Mateo 4:4.\n^ mm. 3 Ne èdi Lododowo 16:1-15 me dzodzro la, kpɔ Gbetakpɔxɔ, May 15, 2007, axa 17-20.\nNu ka tae nunya nyo wu sika?\nNu kae nana nufiame nɔa wò aɖe dzi ne èle subɔsubɔdɔa wɔm?\n‘Yakame tia dzɔgbevɔ̃e yome’\nDziku helĩhelĩ ate ŋu ana ‘woato mɔ manyomanyo dzi’\nŊutasẽnuwɔwɔ tea ŋu blea ame


GBE BUBU Albanian Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Gujarati Hiligaynon Hindi Hungarian Indonesian Italian Japanese Kannada Kirghiz Korean Latvian Lithuanian Malagasy Malayalam Myanmar Norwegian Polish Portuguese Punjabi Rarotongan Romanian Russian Samoan Sinhala Slovak Slovenian Spanish Swahili Swedish Tagalog Thai Turkish Ukrainian Vietnamese\nABE dzila ene la, nuwɔna eve siwo gbɔna dometɔ kae ado ŋɔdzi na wò wu? Nyanya be viwòŋutsuvi alo viwònyɔnuvi tsɔ wò ʋu ƒe safuia, alo nyanya be viwòa zãa Internet ale si dze eŋu ko. Afɔku le evea siaa me. Ebia be ame nanya ale si wòawɔ nu le ŋuɖɔɖo me le go evea siaa me. Dzilawo mate ŋu axe mɔ na wo viwo be woagaku ʋu gbeɖegbeɖe o, gake woate ŋu akpɔ egbɔ be yewo viwo nya ʋukuku nyuie bene woagadze afɔku madzemadzee o. Afɔ sia tɔgbie dzila geɖewo ɖena le wo viwo ƒe Internet zazã gome. Biblia me gɔmeɖose siwo gbɔna akpe ɖe ŋuwò.\n“Nugɔmesela wɔa nu ɖe nunya me.” (Lododowo 13:16) Ehiã be dzila siwo ƒe viwo zãa Internet la nanya nu vevi aɖewo tso Internet ŋu ahanya nu si wo viwo le wɔwɔm ne wole dze ɖom kple amewo le Internet dzi, ne wole Nyatakakadzraɖoƒewo dzi tsam, alo le nu bubuwo wɔm le Internet dzi. Marshay, si nye vidada aɖe si si vi eve le la ɖo aɖaŋu sia be: “Mègagblɔ be yemenya agbalẽ o, alo be yetsi akpa hena nusɔsrɔ̃ tso Internet ŋu o. Yi edzi nanɔ nu srɔ̃m tso mɔɖaŋunu yeyewo ŋu.”\n“Tɔ kpɔ ɖe xɔ [si tame le gbadzaa] la ta, bena ame aɖeke magage le edzi [o].” (5 Mose 22:8) Internet dɔwɔƒewo kple kɔmpiuta dɔwɔɖoɖowo ate ŋu akpe ɖe dzilawo ŋu woakpɔ nu siwo woate ŋu azã abe xɔtamekpɔtɔtɔ ene atsɔ axe mɔ ɖe Internet dzi nyatakakadzraɖoƒe kple nyatakaka siwo dzena le vome, siwo ate ŋu agblẽ nu le wo viwo ŋu la nu. Kɔmpiuta dɔwɔɖoɖo aɖewo gɔ̃ hã ate ŋu axe mɔ na ɖeviwo be woagaʋu go nyatakaka siwo ku ɖe wo ɖokuiwo ŋu, abe woƒe ŋkɔ alo adrɛs ene, o. Gake ele be wòanɔ nyanya na dzilawo be mɔxenu siawo mexea mɔ na nu gbegblẽwo katã le Internet dzi o. Eye ɖevi tsitsi siwo nya kɔmpiuta ŋu nyuie la hã srɔ̃a ale si woade axa na mɔxenu mawo.\n‘Ame si ɖe eɖokui ɖe aga le eya ŋutɔ ƒe dzodzro yome dim la, etsia tsitre ɖe nunyanyawo katã ŋu.’ (Lododowo 18:1) Numekuku aɖe si wowɔ le United Kingdom la ɖee fia be ɖevi 1 le 5 me, siwo xɔ tso ƒe 9 va ɖo ƒe 19 la, zãa Internet le woawo ŋutɔwo ƒe kɔmpiuta dzi le woƒe xɔdɔme. Ne dzilawo da kɔmpiuta la ɖe ŋkukpɔƒe le aƒe me la, enana woléa ŋku ɖe nu siwo wɔm wo viwo le le Internet dzi la ŋu, eye ate ŋu akpe ɖe ɖeviawo ŋu woaƒo asa na nyatakakadzraɖoƒe siwo menyo o.\n“Mikpɔ nyuie, be ale si miezɔna la naganye abe numanyalawo ene o, ke boŋ abe nunyalawo ene, eye miƒle ɣeyiɣi si sɔ la na mia ɖokui, elabena ŋkekeawo nye vɔ̃.” (Efesotɔwo 5:15, 16) Ðo ɣeyiɣi si viwòwo ate ŋu azã Internet la, ɣeyiɣi agbɔsɔsɔme si woate ŋu azãe kple nyatakakadzraɖoƒe siwo woate ŋu azã kple esiwo womate ŋu azã o, na wo. Dzro wò ɖoɖoawo me kple viwòwo, eye nàka ɖe edzi be wose wo gɔme.\nEnye nyateƒe be màte ŋu anya nu sia nu si viwòwo wɔna le gbɔdome o. Eya ta ele vevie be nàƒã agbe nyui nɔnɔ ŋuti gɔmeɖosewo ɖe viwòwo me ale be woate ŋu awɔ nyametsotso nunyatɔe ne mèle wo gbɔ o gɔ̃ hã. * (Filipitɔwo 2:12) Gblɔ tohehe si nàna ɖeviawo ne womewɔ ɖe se siwo nède na wo ku ɖe Internet zazã ŋu dzi o la na wo eme nakɔ na wo nyuie. Emegbe nàkpɔ egbɔ be wowɔ ɖe ɖoɖoawo dzi.\n“[Vidada nyui léa] ŋku ɖe nuwɔwɔwo ŋu le eƒe me.” (Lododowo 31:27) Nɔ ŋku lém ɖe ale si viwòwo zãa Internet ŋu, eye na woanya be yeanɔ ŋku lém ɖe wo ŋu. Esia menye ŋkukeke ɖe nu siwo nye ɖeviawo ŋutɔ ɖeɖe ƒe nya me fũu akpa o. Ðo ŋkui be ame hahoowoe zãa Internet. Dukɔ Ƒe Hlɔ̃nyamekuƒe si le United States de dzi ƒo na dzilawo be wo viwo ƒe Internet ƒe adrɛs nanɔ nyanya na wo bene woate ŋu anɔ e-mail siwo woxɔna kple esiwo woɖona ɖa kpakple Nyatakakadzraɖoƒe siwo dzi wotsana le la me tsam enuenu.\n‘Tamebubu akpɔ dziwò, eye gɔmesese adzɔ ŋuwò, ne wòaɖe wò tso mɔ vɔ̃ dzi, le ame siwo gblɔa godzenya la ŋu.’ (Lododowo 2:11, 12) Afi aɖe koe nàte ŋu alé ŋku ɖe viwòwo ƒe Internet zazã ŋu ase ɖo. Agbe nyui nɔnɔ ƒe dzidzenu siwo nàfia viwòwo—kple kpɔɖeŋu si wò ŋutɔ nèɖona—akpɔ wo ta geɖe wu. Eya ta anyo be nàgbɔ dzi ɖi aɖe afɔkunu siwo ŋu woate ŋu ake ɖo le Internet dzi la me na wo. Nana be dzeɖoɖo ƒe kadodo nyui nanɔ mia kple viwòwo dome anye ametakpɔnu nyuitɔ kekeake tso nu siwo ate ŋu anye afɔku na wo le Internet zazã me ŋu. Tom si nye vifofo Kristotɔ aɖe gblɔ be: “Míeƒo nu tso ame ‘gblẽku’ siwo woate ŋu ado goe le Internet dzi ŋuti na mía viŋutsuvi eveawo. Azɔ hã, míeɖe nu si amamaɖeɖenuwɔnawo nye, nu si ta wòle be woaƒo asa na wo, kple nu si ta mele be woaɖo dze kple ame tutɔwo le Internet dzi gbeɖe o la me na wo.”\nÀte Ŋu Akpɔ Viwòwo Ta\nViwòwo ta kpɔkpɔ tso afɔku siwo le Internet dzi me bia agbagbadzedze geɖe, eye mɔɖaŋunuwɔlawo yi edzi le elektrɔnikmɔ̃ siwo amewo zãna tsɔ xɔa nyatakakawo ɖem ɖe go kabakaba ŋutɔ. Mɔɖaŋunu yeyewo zazã ate ŋu aɖe vi geɖe, ke hã, woate ŋu azu afɔku gã aɖe na ɖeviwo. Aleke dzilawo awɔ adzra wo viwo ɖo be woate ŋu akpe akɔ kple afɔku siwo woate ŋu ado goe la dzidzedzetɔe? Biblia gblɔ be: “Nunya kpɔa ame ta, eye ga hã kpɔa ame ta.”—Nyagblɔla 7:12, NW.\nKpe ɖe viwòwo ŋu woadze nunya. Kpe ɖe wo ŋu hã be woanya ale si woazã Internet la wòaɖe vi na wo eye woanya ale si woaƒo asa na afɔku siwo le ezazã me. Esia awɔe be Internet anye dɔwɔnu nyui aɖe si made viwòwo ƒe dedienɔnɔ afɔku me o.—g08 10-E.\n^ mm. 7 Ele be dzilawo nanya be ɖevi geɖe ate ŋu azã Internet to asitelefon, asimemɔ̃viwo, kple mɔ̃ vi siwo wotsɔ ƒoa videofefewo kura gɔ̃ hã dzi.\nLe United Kingdom la, ɖevi siwo xɔ tso ƒe 9 va ɖo ƒe 19, siwo zãa Internet kwasiɖa sia kwasiɖa la dometɔ 57 le alafa me ke ɖe amamaɖeɖenuwɔnawo ŋu kpɔ; gake dzila 16 le alafa me koe xɔe se be yewo vi kpɔ amamaɖeɖenuwɔna le Internet dzi kpɔ\nInternetŋutinunyalawo gblɔ be ame gblẽku siwo blea ɖeviwo nu, siwo ade 750,000 la zãa Internet gbe sia gbe henɔa tsatsam le chat room kpakple Nyatakakadzraɖoƒe siwo ku ɖe gbeɖoɖoɖi ŋu la dzi\nÐevi siwo xɔ tso ƒe 12 va ɖo ƒe 17 la dometɔ 93 le alafa me zãa Internet le United States\nÐe nàte ŋu afia viwòwo ale si woazã Internet le ŋuɖɔɖo mea?\nƉoe Ɖe Amewo Ɖoe Ɖe Amewo Ðeviwo Le Internet Zãm—Nu Si Dzilawo Ate Ŋu Awɔ\ng 10/08 axa 8-9


1 Fiawo 18 | Biblia Le Internet Dzi | Xexe Yeye Gɔmeɖeɖe\n1 Fiawo 18:1-46\nEliya do go Obadiya kple Ahab (1-18)\nEliya kple Baal ƒe nyagblɔɖilawo le Karmel (19-40)\n‘Evedomesi nɔnɔ’ (21)\nƑe etɔ̃ kple afã ƒe kuɖiɖia wu enu (41-46)\n18 Le ɣeyiɣi aɖe megbe la, Yehowa ƒe gbe va na Eliya le ƒe etɔ̃lia me+ be: “Yi nàɖe ɖokuiwò fia Ahab, elabena mana tsi nadza ɖe anyigba la dzi.”+ 2 Eya ta Eliya yi be yeaɖe ye ɖokui afia Ahab esime dɔtoto la nu sẽ+ le Samaria. 3 Eye Ahab yɔ eƒe aƒedzikpɔla Obadiya vɛ. (Obadiya vɔ̃a Yehowa ŋutɔ, 4 Esi Izebel+ nɔ Yehowa ƒe nyagblɔɖilawo wum la, Obadiya kplɔ nyagblɔɖila alafa ɖeka yi ɖaɣla ɖe agado me blaatɔ̃blaatɔ̃, eye wònaa abolo kple tsi wo.) 5 Ahab gblɔ na Obadiya be: “Yi ɖatsa le anyigba la dzi, le tsidzɔƒewo katã kple tɔʋuwo katã me. Ðewohĩ míakpɔ gbe na sɔawo kple tedzisɔawo be woatsi agbe, ne lãawo katã nagatsrɔ̃ na mí o.” 6 Eye woma anyigba si dzi woatsa le la ɖe wo nɔewo dome. Ahab lé eƒe mɔ tsɔ, eye Obadiya hã lé eƒe mɔ tsɔ. 7 Esi Obadiya le mɔa dzi la, Eliya va do goe. Enumake ekpɔe dze sii, eye wòtsyɔ mo anyi gblɔ be: “Nye aƒetɔ Eliya,+ wòe nye esia?” 8 Eɖo eŋu be: “Nyee. Yi ɖagblɔ na wò aƒetɔ be: ‘Eliya le afii.’” 9 Ke egblɔ be: “Nu vɔ̃ kae mewɔ be nàtsɔ wò dɔla ade Ahab si ne wòawu? 10 Zi ale si Yehowa wò Mawu le agbe la, dukɔ alo fiaɖuƒe aɖeke meli, si me nye aƒetɔ medɔ ame ɖo be woadi wò o. Ne wogblɔ be: ‘Mele afi sia o’ la, enana fiaɖuƒe la kple dukɔ la kaa atam be yewomekpɔ wò o.+ 11 Azɔ nèle gbɔgblɔm be: ‘Yi ɖagblɔ na wò aƒetɔ be: “Eliya le afii.”’ 12 Ne medzo le gbɔwò ko la, Yehowa ƒe gbɔgbɔ akɔ wò adzoe+ ayi afi si nyemanya o; eye ne meva gblɔe na Ahab, gake meke ɖe ŋuwò o la, awum godoo. Evɔ wònye wò dɔla vɔ̃a Yehowa tso eƒe ɖevime ke hafi. 13 Ðe womegblɔ nu si mewɔ esime Izebel nɔ Yehowa ƒe nyagblɔɖilawo wum, ale si meɣla Yehowa ƒe nyagblɔɖila alafa ɖeka ɖe agado me blaatɔ̃blaatɔ̃, eye menɔ abolo kple tsi nam wo la na nye aƒetɔ oa?+ 14 Ke azɔ nèle gbɔgblɔm be: ‘Yi ɖagblɔ na wò aƒetɔ be: “Eliya le afii.”’ Awum godoo.” 15 Ke Eliya gblɔ be: “Zi ale si aʋakɔwo ƒe Yehowa, ame si mesubɔna* le agbe la, maɖe ɖokuinye afiae egbea.” 16 Eya ta Obadiya yi ɖakpe Ahab hegblɔe nɛ, eye Ahab yi ɖado go Eliya. 17 Esi Ahab nya kpɔ Eliya ko la, enumake Ahab biae be: “Wò, ame si he vɔ̃ va Israel dzi lae nye esia?” 18 Eɖo eŋu be: “Menye nyee he vɔ̃ va Israel dzi o, ke boŋ wò kple fofowò ƒe aƒee, le esi miegblẽ Yehowa ƒe sededewo ɖi hedze Baalwo yome ta.+ 19 Azɔ dɔ ame woayi aɖayɔ Israel blibo la va ƒo ƒu ɖe gbɔnye le Karmel To+ la gbɔ hekpe ɖe Baal ƒe nyagblɔɖila alafa ene blaatɔ̃ kple Asera*+ ƒe nyagblɔɖila alafa ene, siwo ɖua nu le Izebel ƒe kplɔ̃ ŋu la ŋuti.” 20 Ale Ahab dɔ ame ɖo ɖe Israel-viwo katã, eye woƒo nyagblɔɖilawo nu ƒu ɖe Karmel To la gbɔ. 21 Eye Eliya te ɖe dukɔ blibo la ŋu gblɔ be: “Ɣekaɣi miatsi evedomesi ase ɖo?+ Ne Yehowae nye Mawu vavã la, ekema midze eyome;+ ke ne Baal ye la, ekema midze eyome!” Ke dukɔa meɖo nya aɖeke ŋu nɛ o. 22 Eye Eliya gblɔ na dukɔ la be: “Nye ɖeka koe nye Yehowa ƒe nyagblɔɖila si susɔ,+ ke Baal ƒe nyagblɔɖilawo ya le ame alafa ene blaatɔ̃. 23 Azɔ mina woatsɔ nyitsui eve vɛ na mí, eye woawo natia nyitsui ɖeka aflii aɖo nake dzi, ke womade dzo ete o. Nye hã mawu nyitsui evelia atsɔ aɖo nake dzi, ke nyemade dzo ete o. 24 Miayɔ mia mawu la ŋkɔ,+ eye nye hã mayɔ Yehowa ŋkɔ. Mawu si ana dzo nafiã vɔsalãa la, eyae nye Mawu vavã la.”+ Eye dukɔ blibo la katã ɖo eŋu be: “Nya si nègblɔ la nyo.” 25 Azɔ Eliya gblɔ na Baal ƒe nyagblɔɖilawo be: “Miawo mitia nyitsui ɖeka gbã, eye miawui, elabena miawoe sɔ gbɔ. Eye miyɔ mia mawu la ŋkɔ, gake migade dzo ete o.” 26 Ale wolé nyitsui si wotsɔ na wo hewui, eye wole Baal ŋkɔ yɔyɔ dzi tso ŋdi va se ɖe ɣeɖota, le gbɔgblɔm be: “Oo Baal, tɔ na mí!” Ke gbe aɖeke meɖi o, eye ame aɖeke metɔ o.+ Eye wole kpo tim le xlã ƒom vɔsamlekpui si woɖi la. 27 Eye le ɣeɖota lɔƒo la, Eliya de asi fewuɖuɖu me le wo ŋu hegblɔ be: “Mido ɣli sesĩe! Elabena mawu wònye!+ Ðewohĩ eyi ŋugble me ʋĩi, alo eyi nugodo.* Alo ɖewohĩ ele alɔ̃ dɔm, eye wòhiã be woanyɔe!” 28 Ale wodo ɣli nɔ eyɔm sesĩe, eye wotsɔ hɛ kple akplɔ nɔ wo ɖokuiwo sim le woƒe kɔnu la nu va se ɖe esime ʋu ɖuɖu le wo ŋu. 29 Ɣe trɔ, gake woyi edzi le nugbenugbe wɔm* va se ɖe fiẽnuɖuvɔsaɣi, ke gbe aɖeke meɖi o eye ame aɖeke metɔ o; ame aɖeke meɖo to o.+ 30 Azɔ Eliya gblɔ na dukɔ blibo la be: “Mite va gbɔnye.” Eye dukɔ blibo la te va egbɔ. Eɖɔ Yehowa ƒe vɔsamlekpui si wogbã la ɖo.+ 31 Eye Eliya tsɔ kpe wuieve le Yakob, ame si Yehowa ƒe gbe va na be, “Israel anye wò ŋkɔ”+ la, ƒe viŋutsuwo ƒe toawo ƒe xexlẽme nu. 32 Eye wòtsɔ kpeawo ɖi vɔsamlekpui+ le Yehowa ƒe ŋkɔ me. Eye wòɖe ʋe si keke, ale be woate ŋu aƒã lu seya* eve ɖe eme la, ƒo xlã vɔsamlekpui la godoo. 33 Emegbe eɖo nakeawo, eye wòfli nyitsui la tsɔ ɖo nakeawo dzi.+ Azɔ egblɔ be: “Midu tsi kɔ ɖe ze gã ene me woayɔ, eye mitrɔe kɔ ɖe numevɔsalã la kple nakeawo dzi.” 34 Eye wògblɔ be: “Migawɔe ake.” Eye wogawɔe. Eye wògagblɔ ake be: “Migawɔe zi etɔ̃lia.” Eye wowɔe zi etɔ̃lia. 35 Ale tsi la gbagba ɖe vɔsamlekpui la ŋu godoo, eye wokɔ tsi ɖe ʋe la hã me wòyɔ. 36 Le fiẽnuɖuvɔsaɣi lɔƒo la,+ nyagblɔɖila Eliya te va gblɔ be: “Oo Yehowa, Abraham,+ Isak+ kple Israel ƒe Mawu, na woanyae egbea be wòe nye Mawu le Israel, eye menye wò subɔla, eye be wò nya nue mewɔ nu siawo katã le.+ 37 Tɔ nam, Oo Yehowa! Tɔ nam, ne dukɔ sia nanyae be wò, Yehowa, ye nye Mawu vavã la, eye be wòe le woƒe dziwo trɔm ɖe ŋuwò.”+ 38 Eye Yehowa ƒe dzo ge tso dzi va fiã numevɔsalã la,+ nakeawo, kpeawo kple ke la, eye wòno tsi si le ʋea me la keŋkeŋ.+ 39 Esi dukɔ blibo la kpɔe la, enumake wotsyɔ mo anyi gblɔ be: “Yehowae nye Mawu vavã la! Yehowae nye Mawu vavã la!” 40 Eye Eliya gblɔ na wo be: “Milé Baal ƒe nyagblɔɖilawo! Migana wo dometɔ ɖeka hɔ̃ hã nasi o!” Enumake wolé wo, eye Eliya kplɔ wo yi Kison-tɔʋu+ la nu, eye wòwu wo le afi ma.+ 41 Azɔ Eliya gblɔ na Ahab be: “Yi nàɖu nu ano nu, elabena mele tsidzadza gã aɖe ŋkɔ sem.”+ 42 Eye Ahab yi be yeaɖu nu ano nu. Ke Eliya yi Karmel To la dzi, eye wòbɔbɔ ɖe anyigba hetsɔ mo de atame.+ 43 Eye wògblɔ na eƒe subɔvi be: “Meɖe kuku, lia toa, ne nàkpɔ ƒu gome ɖa.” Eye wòyi ɖakpɔe hegbɔ va gblɔ be: “Naneke meli o.” Eye wògblɔ zi gbɔ zi adre be, “Gbugbɔ yi.” 44 Esi wòyi zi adrelia la, egblɔ be: “Kpɔ ɖa! Alilikpo vi aɖe si le abe ame ƒe asiƒome ene la le hohom tso ƒua me.” Eye wògblɔ be: “Yi ɖagblɔ na Ahab be, ‘Tsi lãwo ɖe tasiaɖam ŋu! Trɔ dzo kaba ne tsi gã la nagasika wò ɖi o!’” 45 Kasia alilikpo xe dziƒo ŋkume tsiɖitsiɖi, ya nɔ ƒoƒom, eye tsi gã aɖe dza.+ Ke Ahab do tasiaɖam heyi Yezreel.+ 46 Yehowa ƒe asi va Eliya dzi, eye wòbla ali dzi heƒu du dze Ahab ŋgɔ va ɖo keke Yezreel ke.\n^ Agate ŋu afia, “ezɔ mɔ.”\n^ Alo, “le nu wɔm abe nyagblɔɖilawo ene.”\n^ Seya ɖeka le lita 7.33. Kpɔ Megbenyawo B14.\n1 Fiawo 18


Yesu Na Yesaya Ƒe Nyagblɔɖia Va Eme | Yesu Ƒe Agbemeŋutinya\nEna Yesaya Ƒe Nyagblɔɖia Va Eme\nMATEO 12:15-21 MARKO 3:7-12\nAMEHAWO MIMI YESU ÐO\nENA YESAYA ƑE NYAGBLƆÐIA VA EME\nEsi Yesu se be Farisitɔwo kple Herodes ƒe dunyahehabɔbɔa me tɔwo de adaŋu be yewoawu ye la, eya kple eƒe nusrɔ̃lawo dzo yi Galilea-ƒua to. Ameha gãwo tso teƒeteƒewo va egbɔ—wotso Galilea, ƒutadu siwo nye Tiro kple Sidon, Yordan-tɔsisia ƒe ɣedzeƒenutowo me, Yerusalem kpakple Idumea, si le anyiehe ɖaa. Yesu da gbe le ame geɖe ŋu. Eye esia na ame siwo ŋu dɔléle sesẽwo le la nɔ zi nyèm ɖe edzi. Womelala be wòaka asi yewo ŋu o, woawo boŋ ʋli vevie be yewoaka asi eŋu.—Marko 3:9, 10.\nAmehawo sɔ gbɔ ale gbegbe be Yesu gblɔ na eƒe nusrɔ̃lawo be woadzra tɔdziʋu sue aɖe ɖo ale be yeate ayi tsia dzi vie ne amehawo nagamimi ye ɖo o. Azɔ hã, ate ŋu anɔ ʋua me afia nu wo alo akui ayi go bubu dzi be wòakpe ɖe ame geɖe ŋu.\nNusrɔ̃la Mateo ŋlɔe ɖi be dɔ si Yesu wɔ la na ‘nya si wogblɔ ɖi to nyagblɔɖila Yesaya dzi la va eme.’ (Mateo 12:17) Nyagblɔɖi kae Yesu na wòva eme?\n“Kpɔ ɖa! Nye subɔla si metia, si gbɔ nyemelɔ̃a nu le o, si ƒe nu dze ŋunye! Matsɔ nye gbɔgbɔ la ada ɖe edzi, eye ana dukɔwo nase nu si dzɔdzɔenyenye fia la gɔme. Mawɔ dzre o, mado ɣli o, eye ame aɖeke mase eƒe gbe le ablɔwo dzi hã o. Maɖe aƒla si ŋe vɔ kloe la ɖa le enu o, eye matsi ɖovu bibi si le tsitsim la o, va se ɖe esime wòna dzɔdzɔenyenye ɖu dzi. Vavãe, eƒe ŋkɔ ana mɔkpɔkpɔ dukɔwo.”—Mateo 12:18-21; Yesaya 42:1-4.\nNyateƒee, Yesu ye nye Mawu ƒe subɔla si gbɔ melɔ̃a nu le o si ƒe nu dzea eŋu. Yesu na dzɔdzɔenyenye vavãtɔ si dzi alakpasubɔsubɔha ƒe kɔnyinyiwo tsyɔ nui la dze ƒãa. Esi Farisitɔwo ɖea Mawu ƒe Sea gɔme ɖe mɔ madzɔmadzɔ nu ale si woawo ŋutɔwo dii ta la, womekpena ɖe dɔnɔwo gɔ̃ hã ŋu le Sabat dzi o! Esi Yesu na Mawu ƒe dzɔdzɔenyenye dze ƒãa, eye wòɖee fia be Mawu ƒe gbɔgbɔ le ye dzi ta la, eɖe kɔnyinyi madzɔmadzɔwo ƒe agba kpekpe la ɖa le ameawo dzi. Esia tae subɔsubɔhakplɔlawo di be yewoawu Yesu ɖo. Ewɔ nublanui loo!\nNya si nye “mawɔ dzre o, mado ɣli o, eye ame aɖeke mase eƒe gbe le ablɔwo dzi hã o” la gɔme ɖe? Ne Yesu da gbe le amewo ŋu la, melɔ̃na be ameawo, alo gbɔgbɔ vɔ̃awo nana “woadze si ye o.” (Marko 3:12) Medi be amewo nato gbeƒã si woɖe hoo le ablɔwo dzi alo nya siwo ŋu woɖe ami ɖo si amewo anɔ gbɔgblɔm na wo nɔewo la dzi ase ye ŋkɔ o.\nYesu tsɔ eƒe akɔfanamegbedeasia yi na ame siwo le abe aƒla si woŋe heƒo ƒu anyi ene, le kpɔɖeŋunyagbɔgblɔ nu. Wole abe ɖovu bibi si le tsitsim si ŋu wɔna vɔ le kloe la ene. Yesu meɖe aƒla ŋeŋe la le enu alo tsi ɖovu bibi si le tsitsim, si le dzudzɔ tum la o. Ke boŋ etsɔ tufafa kple lɔlɔ̃ fɔ ame fafawo ɖe te aɖaŋutɔe. Ɛ̃, Yesu ye nye ame si dzi dukɔwo ada woƒe mɔkpɔkpɔ ɖo vavã!\nAleke Yesu na dzɔdzɔenyenye dze na amewo evɔ mewɔ dzre alo do ɣli le ablɔwo dzi o?\nAme kawoe le abe aƒla siwo woŋe kple ɖovu bibi si le tsitsim ene, eye aleke Yesu wɔ nu ɖe wo ŋui?


Dzɔdzɔmeŋusẽŋununyala Aɖe Ƒe Xɔse | Gbebiame\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hungarian Icelandic Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Maltese Myanmar Norwegian Oromo Pangasinan Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Thai Tsonga Turkish Twi Ukrainian Vietnamese Xhosa Zulu\nGBEBIAME | WENLONG HE\nWENLONG HE srɔ̃ nu tso dzɔdzɔmeŋusẽ ŋu zi gbãtɔ le Suzhou si le Jiangsu Nuto me le China. Ekpɔ gome le dukɔwo dome magazine si ku ɖe mɔ̃ɖaŋununya ŋu ŋɔŋlɔ me eye eya ŋutɔ ŋlɔ agbalẽ geɖe ku ɖe dzɔdzɔmeŋutinunya ŋu. Fifia, Wenlong He le dɔ wɔm le Strathclyde Yunivɛsiti si le Scotland. Le eƒe sɔhɛme la, exɔe se be ɖeko nu gbagbewo dzɔ le wo ɖokui si, gake emegbe eva ƒo nya ta be ɖe wowɔ wo. Nyɔ! magazinea talawo bia gbee tso eƒe xɔse ŋu.\nWodzim le ƒe 1963 me eye metsi le China ƒe kɔƒe aɖe si le Yangtze Tɔsisia ƒe anyiehe le Jiangsu Nutoa me. Enye nuto si me yame xɔa dzo le eye tsi hã dzana nyuie. Wolɔ̃a nuto ma yɔyɔ be mɔlu kple tɔmelã ƒe anyigba elabe nuɖuɖu bɔ ɖe afi ma ale gbegbe. Esi menye ɖevi la, mebiaa ɖokuinye be: ‘Nu ka tae nuɖuɖu viviwo bɔ ɖe xexea me alea? Ðe wodzɔ le wo ɖokui sia? Wo dometɔ kae dzɔ gbã, koklovi alo koklozi?’ Mawudzimaxɔselawo bɔ ɖe China, eya ta wofiam le suku be ɖeko nu gbagbewo dzɔ le wo ɖokui si.\nƑo nu tso wò ƒometɔwo hã ŋu na mí.\nDzinyelawo mexɔ Mawu dzi se o. Danye nye agbledela. Fofonye nye xɔtuɖaŋunyala eye wòɖo xɔtudɔwɔƒe aɖe. Nyee nye woƒe ŋutsuvi atɔ̃awo ƒe tsitsitɔ. Nublanuitɔe la, nɔvinye ŋutsu eve ku le woƒe ɖevime. Esia na mexaa nu vevie eye mebia ɖokuinye be: ‘Nu ka tae ame kuna? Ðe magakpɔ nɔvinyeawo gbe ɖeka?’\nNu si tae nye be mebua tame vevie tso dzɔdzɔmenuwo ŋu eye mesusui be nusɔsrɔ̃ ƒomevi sia akpe ɖe ŋunye makpɔ ŋuɖoɖo na nyabiase siwo ɖea fu nam tso ɖevime ke.\nNu kawo ŋue nèkua nu me le?\nMesrɔ̃ nu tso ale si mana atɔm-menuwo ƒe dusisi nadzi ɖe edzi agogo kekeli ƒe dusisi. Esia wɔe be mesrɔ̃ nu tso atɔm ƒe wɔwɔme ŋu. Meku nu me hã tso ale si woatrɔ asi le keklẽŋusẽ ƒe sesẽme ŋu wòato keklẽŋusẽ siwo woyɔna be microwave (micro-onde) ƒe sesẽme ŋu evɔ made keklẽŋusẽ si woyɔna be infrared (infrarouge) ƒe sesẽme nu o. Togbɔ be ga tae mewɔa esia ɖo hã la, nu bubu si hã tae mewɔnɛ ɖoe nye be manya nu tso ale si xexea wɔ va dzɔ ŋu.\nAleke wòdzɔe be nèva tsɔ ɖe le Biblia me?\nLe ƒe 1998 me la, Yehowa Ðasefo eve va gbɔnye le aƒe me. Wogblɔ be yewoakpe ɖe ŋunye makpɔ ŋuɖoɖo na nye nyabiaseawo le Biblia me. Srɔ̃nye Huabi, si hã nye dzɔdzɔmeŋutinunyala va wɔ ɖeka kpli mí le numedzodzroa me. Togbɔ be zi gbãtɔe nye ema míekpɔ Biblia hã la, aɖaŋuɖoɖo nyui siwo le eme la wɔ dɔ ɖe mía dzi ŋutɔ. Míekpɔ ale si Biblia ƒe aɖaŋuɖoɖowo dzi wɔwɔ ɖe vi na atsu kple asi siwo va dzroa nuwo me kpli mí. Dzi dzɔa wo eye wometsɔ nu geɖe do agba na wo ɖokui le agbe me o. Gake nu si Biblia gblɔ tso Mawu ŋu la na nye susu va nɔ wɔwɔm eveve be ɖe woanya wɔ xexea mahã. Abe dzɔdzɔmeŋusẽŋununyala ene la, nye dɔe nye be mase dzɔdzɔmenuwo gɔme. Eya ta medi be magaku nuwo me tsitotsito.\nAbe dzɔdzɔmeŋusẽŋununyala ene la, nye dɔe nye be mase dzɔdzɔmenuwo gɔme. Eya ta medi be magaku nuwo me tsitotsito\nKe nu kawo ŋue nèva ke ɖo?\nGbã la, menya be nu vovovo siwo le ƒuƒoƒo me mate ŋu anɔ ɖoɖo nu o negbe ɖe nu bubu aɖe kpɔ ŋusẽ ɖe wo dzi. Emae woyɔna be dzɔdzɔmeŋusẽ ƒe se evelia. Esi wònye be ɖe xexe gbahooa kple nu gbagbewo le ɖoɖo manyagblɔ aɖe nu ta la, meƒo nya ta be ame aɖee wɔ wo, eyae anye Wɔla la. Eveliae nye be edze abe ɖe wowɔ xexe gbahoo sia kple anyigba ale be agbe nanya nɔ le edzi ene.\nNu kae ɖo kpe edzi na wo be ɖe wowɔ nu gbagbewo?\nLe nyateƒe me la, nu gbagbe siwo katã le anyigba dzi la hiã ɣe ƒe ŋusẽ hafi woate ŋu anɔ agbe. Ne ŋusẽ sia tso ɣea gbɔ gbɔna anyigba la ezua keklẽŋusẽ le yame. Keklẽŋusẽ sia va ɖoa anyigba hezua keklẽŋusẽ ƒomevi vovovowo. Woyɔa keklẽŋusẽ si ƒua du wu la be gamma ray (rayon gamma) si gblẽa ŋu. Esiwo kplɔe ɖoe nye X-ray (rayon X), ultraviolet ray, kekeli, infrared, microwave kple esi meɖoa anyigba kaba o, si nye radio ƒe gbeɖiɖixɔŋusẽwo. Eɖe dzesi ŋutɔ be wowɔ ya si ƒo xlã míaƒe anyigba be wòaxe mɔ na keklẽŋusẽ siwo gblẽa nu evɔ wòaɖe mɔ na keklẽŋusẽ siwo ɖea vi na mí ya be woaɖo anyigba dzi.\nNu ka tae nu ma wɔ dɔ ɖe dziwò nenema gbegbe?\nNya siwo wogblɔ ku ɖe nuwɔwɔwo ŋu le Biblia ƒe gɔmedzedze tso kekeli ŋu la wɔ dɔ ɖe dzinye ŋutɔ. Afi ma gblɔ be: “Mawu gblɔ be: Kekeli nedo! Eye kekeli do.” * Ɣe ƒe keklẽ si le xexe gbahooa me ƒe akpa sue aɖe koe amegbetɔwo tea ŋu kpɔna, ke hã kekeli hiã hafi nu gbagbewo nate ŋu anɔ nyigba dzi. Atiwo hiã na kekeli be woatsɔ awɔ woƒe nuɖuɖuwo, eye mí amegbetɔwo hã míehiã nɛ be míate ŋu akpɔ nu. Ale si kekeli wɔna tea ŋu va ɖoa anyigba dzi la mate ŋu anye nudogoɖenunu o. Esi gawɔ nuku wue nye ale si ya si ƒo xlã anyigba ɖea mɔ ultraviolet-keklẽŋusẽ ʋɛ aɖe ko va ɖoa anyigba dzi.\nNu kae ɖe dzesi le keklẽŋusẽ sia ŋu?\nMíehiã ultraviolet-keklẽŋusẽ ʋɛ aɖe be wòana nunyiame si woyɔna be vitamin D la míaƒe ŋutigbalẽ, enaa ŋusẽ nɔa míaƒe ƒuwo ŋu eye wòkpɔa mía ta tso kansa kple dɔléle bubuwo si me. Gake ne keklẽŋusẽ sia sɔ gbɔ akpa la, enaa ŋutigbalẽmekansa kple ŋkudɔ mí. Ne ya si ƒo xlã anyigba ɖe mɔ ɖe keklẽ sia ƒe sue aɖe si sɔ ŋu wòva ɖo anyigba dzi la, esɔna na mí ŋutɔ. Le nye ya gonyeme la, esia ɖo kpe edzi be ame aɖee wɔ anyigba kple nu gbagbewo.\nƲɛʋɛʋɛ la, nye kple srɔ̃nye Huabi míeva ka ɖe edzi be Wɔla aɖe li eye be eyae na woŋlɔ Biblia. Le ƒe 2005 me la, míezu Yehowa Ðasefowo eye míekpɔa gome le Biblia me gbedeasia fiafia amewo me.\n^ mm. 19 1 Mose 1:3.


Yeremiya 30 | Biblia Le Internet Dzi | Xexe Yeye Gɔmeɖeɖe\nWodo gbugbɔgaɖoanyi kple gbedada ŋugbe (1-24)\n30 Yehowa ƒe gbe si va na Yeremiya lae nye esi: 2 “Ale Yehowa, Israel ƒe Mawu la, gblɔe nye esi, ‘Ŋlɔ nya siwo katã magblɔ na wò la ɖe agbalẽ me. 3 Elabena Yehowa be, “kpɔ ɖa, ŋkekewo li gbɔna, esime maƒo nye dukɔ la ƒe aboyomewo, Israel kple Yuda, nu ƒu,”+ Yehowa ye gblɔe, “eye makplɔ wo agbɔe ava anyigba si metsɔ na wo tɔgbuiwo la dzi wòagazu wo tɔ.”’”+ 4 Nya siawoe Yehowa gblɔ na Israel kple Yuda. 5 Ale Yehowa gblɔe nye esi: “Míese vɔvɔ̃ɣli,Ŋɔdzi li, eye ŋutifafa aɖeke meli o. 6 Meɖe kuku, mibia se, ne miakpɔe ɖa be ɖe ŋutsu dzia vi hã. Ke nu ka tae mekpɔ ŋutsu sesẽwo katã wolé ƒodo ɖe asi*Abe nyɔnu si le ku lém ene?+ Nu ka tae mowo katã fu tititi? 7 Aléle! Elabena ŋkeke ma dzi ŋɔ.*+ Ðeke magasɔ kplii o,Xaxaɣi wòanye na Yakob. Gake woaɖee le eme.” 8 Aʋakɔwo ƒe Yehowa be: “Gbe ma gbe la, maŋe kɔkuti le kɔ na wo, matso woƒe kawo, eye womaganye kluvi na amedzrowo* azɔ o. 9 Woasubɔ Yehowa woƒe Mawu kple woƒe fia David, ame si maɖo na wo la.”+ 10 Yehowa be: “Ke wò, nye subɔla Yakob, mègavɔ̃ o,Israel, ŋɔ megadzi wò o.+ Elabena kpɔ ɖa, maɖe wò tso didiƒe,Eye maɖe wò dzidzimeviwo tso anyigba si dzi woɖe aboyo wo yii la dzi.+ Yakob atrɔ agbɔ, eye woanɔ anyi bɔkɔɔ le dziɖeɖi me,Eye ame aɖeke mado voɖi na wo o.”+ 11 Yehowa be: “Elabena meli kpli wò, be maɖe wò. Gake matsrɔ̃ amewo le dukɔ siwo katã dome meka wò hlẽ ɖo la me;+Ke nyematsrɔ̃ amewo le wò ya dowòme o.+ Mahe to na wò* ale si dze,Eye nyemagbe tohehe na wò gbeɖe o.”+ 12 Elabena ale Yehowa gblɔe nye esi: “Gbedada mele nu vevi si wɔ wò la ŋu o.+ Wò abi la mate ŋu aku o. 13 Ame aɖeke made nu eme na wò o. Gbedada mele wò abiawo ŋu o,Eye màte ŋu ahaya o. 14 Ame siwo katã lɔ̃a wò vevie la ŋlɔ wò be.+ Womegale diwòm o. Elabena meƒo wò abe wò futɔe ƒo wò ene,+Mehe to na wò abe tagbɔsesẽtɔ ene,Le wò fɔɖiɖi gbogboawo kple wò nu vɔ̃ geɖeawo ta.+ 15 Nu ka tae nèle ɣli dom le nu vevi si wɔ wò la ta? Gbedada mele wò vevesese la ŋu o! Wò fɔɖiɖi gbogboawo kple wò nu vɔ̃ geɖeawo tae+Mewɔ nu sia wò ɖo. 16 Eya ta woavuvu ame siwo katã vuvu wò la;+Eye woaɖe aboyo wò ketɔwo katã.+ Woada adzo ame siwo da adzo wò,Eye mana woaha ame siwo katã ha wò la.”+ 17 Yehowa be: “Mana nàhaya, eye mayɔ dɔ wò abiawo,+Togbɔ be woyɔa wò be, ame si wonya de gbe, ‘Zion, si dim ame aɖeke mele o’ hã.”+ 18 Ale Yehowa gblɔe nye esi: “Kpɔ ɖa, maƒo Yakob ƒe agbadɔwo me aboyomeawo nu ƒu,+Eye makpɔ nublanui na eƒe avɔgbadɔwo. Woagbugbɔ du la atso ɖe eƒe kpo dzi,+Eye mɔ́ sesẽ la anɔ teƒe si wòle be wòanɔ. 19 Akpedada aɖi le wo nu, eye nukolawo ƒe gbe aɖi tso wo dome.+ Mana woadzi ɖe edzi, eye womazu ʋɛ o;+Mana woasɔ gbɔ kpaŋkpaŋ,*Eye womaganye ame maɖinuwo o.+ 20 Viawo anɔ abe ale si wonɔ tsã ene,Eye eƒe ameha la ali ke sesĩe le ŋkunyeme.+ Eye matu nu kple ame siwo katã te wo ɖe anyi la.+ 21 Eƒe bubume anye wo dometɔ ɖeka,Eye eƒe dziɖula ado tso eme. Mana wòate va ahagogom.” “Elabena ame kae ake atse* ate ɖe ŋunye?” Yehowa ye gblɔe. 22 “Mianye nye dukɔ,+ eye manye mia Mawu.”+ 23 Kpɔ ɖa! Yehowa ƒe ahom tu le dziku helĩhelĩ me,+Enye yali sesẽ si abla ɖe ame vɔ̃ɖiwo ƒe ta ŋu kɔtɔɔ. 24 Yehowa ƒe dziku helĩhelĩ la nu mafa o,Va se ɖe esime wòwɔ nu si wòɖo ɖe dzi me de goe hafi.+ Le ŋkekeawo ƒe nuwuɣi la, miase egɔme.+\n^ Alo, “woɖo asi ali.”\n^ Egɔmeɖeɖe tẽe, “ŋkeke gã wònye.”\n^ Alo, “dukɔ bubu me tɔwo.”\n^ Agate ŋu afia, “Made bubu wo ŋu.”\n^ Egɔmeɖeɖe tẽe, “ame kae atsɔ eƒe dzi aɖo anyi.”


Mawu Wɔ Aʋa Na Yehosafat | Biblia Me Nusɔsrɔ̃ Na Ðeviwo\nYuda-fia Yehosafat ɖe Baal ƒe vɔsamlekpuiwo kple legbawo ɖa le anyigba la dzi. Edi be ameawo nanya Yehowa ƒe sewo. Eya ta edɔ eƒe amegãwo kple Lewi viwo ɖo ɖe Yuda be woafia Yehowa ƒe sewo ameawo.\nDukɔ siwo ƒo xlã Yuda la, nɔ vɔvɔ̃m be yewoava wɔ aʋa kple Yuda elabena wonya be Yehowa li kple eƒe amewo. Wotsɔ nunanawo gɔ̃ hã vɛ na Fia Yehosafat. Gake Moabitɔwo, Amonitɔwo kple ame siwo le Seir nutowo me va be yewoawɔ aʋa kple Yuda. Yehosafat kpɔe be ele be yeabia Yehowa be wòakpe ɖe ye ŋu. Ena ŋutsuwo, nyɔnuwo kple ɖeviwo katã va ƒo ƒu ɖe Yerusalem. Edo gbe ɖa le wo katã ŋkume be: ‘Oo Yehowa, míate ŋu aɖu dzi wò manɔmee o. Míeɖe kuku gblɔ nu si wòle be míawɔ la na mí.’\nYehowa ɖo gbedodoɖaa ŋu be: ‘Migavɔ̃ o. Makpe ɖe mia ŋu. Mitɔ ɖe mia nɔƒewo ne miakpɔ ale si maxɔ na mii ɖa.’ Aleke Yehowa xɔ na woe?\nEsi ŋu ke la, Yehosafat tia hadzilawo eye wògblɔ na wo be woazɔ adze aʋawɔlawo ŋgɔ. Wozɔ tso Yerusalem yi Tekoa si nye afi si woawɔ aʋaa le.\nEsi hadzilawo le ha dzim sesĩe dzidzɔtɔe nɔ Yehowa kafum la, Yehowa wɔ aʋa na eƒe amewo. Ena Amonitɔwo kple Moabitɔwo tɔtɔ ale gbegbe be wowu wo nɔewo ale be wo dometɔ aɖeke metsi agbe o. Gake ekpɔ Yudatɔwo, aʋawɔlawo kple nunɔlawo ta. Dukɔ siwo katã te ɖe wo ŋu la se nu si Yehowa wɔ eye wonyae be Yehowa gale aʋa wɔm na eƒe amewo kokoko. Mɔ kawo nue Yehowa xɔna na eƒe amewo le? Exɔna na wo le mɔ geɖe nu. Mehiã amegbetɔwo ƒe kpekpeɖeŋu hafi axɔ na eƒe amewo o.\n“Miele asi de ge aʋa la me o. Mitɔ ɖe mia nɔƒewo keŋ ne miakpɔ ale si Yehowa le xɔxɔ ge na mii.”—2 Kronika 20:17\nNyabiasewo: Fia ka ƒomevie Yehosafat nye? Aleke Yehowa kpɔ Yudatɔwo tae?\n2 Kronika 17:1-19; 20:1-30